နိဂုံးသို့ … – The Only Way To Go!\nPosted on February 21, 2013 November 15, 2019 by barnay\nလူ တစ်ယောက်ဖြစ်လာသည် လူတစ်ယောက် သေသွားသည် ။ထိုသို့ သေသွားသော အဆုံးနိဂုံးသို့ လမ်းကြောင်းကို မိမိရဲ့ အသိဉာဏ်အတွင်းမှာ နားလည်သလောက် ရှင်းပြ ဆွေးနွေးပြခြင်းသာပါ ။\nဓမ္မ ဆိုသည်မှာ .. တရား .. .. ဘယ်လိုတရားလဲဆိုရင် အမှန်တရား …။ ဘယ်လိုမှန်တာကို ဆိုလိုသလဲ ဆိုရင်ဖြင့် . လောကီ ရော လောကုတ္တရာရော နည်းလမ်းနှစ်သွယ်ဖြင့် .. စစ်စစ်ပေါက်ပေါက် တွက်ချက် စစ်ဆေးနိုင်တဲ့ တရားပင်ဖြစ်သည် ။ အဲ့ဒီလို စစ်ဆေးတဲ့အခါမှာလည်း လုံးဝ မှန်ကန်နေမှ ဓမ္မ လို့ ခေါ်ဆိုပါလိမ့်မည် ။ လောကီ ဆိုသည်မှာ.. လူမှုရေးလောကထဲက သားရေး သမီးရေး စီးပွားရေး လူမှုရေးတွေကို ခေါ်ဆိုခြင်း ဖြစ်ပေသည် ..။ လောကုတ္တရာဆိုသည်မှာလည်း လောက လူ့သဘာဝ အတွက် ဆင်းရဲငြိမ်းရာ ၊ ဒုက္ခ လွတ်ရာ ၊ ငြိမ်းချမ်းခြင်း တည်ရှိရာ ၊ သေခြင်းတရားကို အောင်နိုင်ခြင်းသဘော စသည့် ဘဝရဲ့ အနှစ် ၊ သုံးဆယ့်တစ်ဘုံသားတွေရဲ့ အမြင့်မြတ်ဆုံးနေရာ ၊ ပညာရှိတို့ အလိုရှိအပ်တဲ့ အရာ .. အဲ့ဒီ နေရာကို တရားဓမ္မ သို့မဟုတ် လောကုတ္တရာ ရေးရာလို့ ခေါ်ဆိုပါသည် ။\nရုပ် ဆိုသည်က ထိတွေကိုင်တွယ် မြင်နိုင်စွမ်း ပေးနိုင်သောအရာအားလုံးကို ဆိုလိုပြီး နာမ်ဆိုသည်မှာက တွေးတောကြံစည် စဉ်းစားဆင်ခြင် ပိုင်းဖြတ်တတ်သည့် မမြင်နိုင်သော အာရုံခံအရာဟု ဆိုလိုပေသည်။ ရုပ်တိုင်းဟာ အကြွင်းမဲ့ မမြဲသောတရား ။ ဖြစ်တည်လာတိုင်း ပြန်ပျက်သွားတာချည်းပင်ဖြစ်သည် ။ ထို့အတူ နာမ်တိုင်းဟာလည်း ဖြစ်တည်ပြီး ပြန်ပျက်တဲ့ အစားပင် ဖြစ်သည် ။ ဒီရုပ်နဲ့နာမ်ကို လူတိုင်းအသိအမြင်တွေထဲမှာတော့ အမြဲတစေ တည်ရှိနေမဲ့ အရာဟုသာ … မြင်နေကြလေသည် ။ ဒါဘာကြောင့်လဲဆိုရင် .. အသိဉာဏ်ရဲ့ နက်နဲမှု အပိုင်း အားမကောင်းသေးလို့သာပင် ဖြစ်သည် ။ သညာအသိ ဖြစ်တဲ့ အပေါ်ယံအသိတွေကြောင့် .. ပညာအသိထိ မထိုးထွင်း မမြင်နိုင်သမျှကာလပတ်လုံး .. ထိုသူသည် မိမိရဲ့ဘဝ မိမိရဲ့တည်ရှိနေခြင်းကို မြဲသည်ဟု အတွင်းစိတ်ပိုင်းက ယူဆနေပါလိမ့်မည် ။\nဘဝ .ရှိလာသည် ။ မွေးဖွားခဲ့ပြီး ကြီးပြင်းလာပြီ … မကြာမှီ အိုမင်းလာကာ ပြန်လည် အဆုံးသတ် သေဆုံးသွားရပါလိမ့်မည် ။ ဒါကို ဘဝတစ်ခုဟု လူတိုင်း သတ်မှတ်ထားကြသည် ။ ထို့အထဲကမှ လူဟူတဲ့အသိနဲ့ ပညာမျက်စိတပ်ပြီး ထိုးထွင်းကြံဆကာ ဘဝထဲက ဓမ္မကို ထုတ်ဖော်တတ်ဖို့လိုပေသည် ။ ဘဝမှ ဓမ္မတရားသဘောကို သဘောမပေါက်သွားဘူးဆိုရင်ဖြင့် ခုလို ရရှိလာတဲ့ လူ့ဘဝဟာ ပစ္စည်းဥစ္စာတွေ တောင်လို ပုံပင် ပုံပါစေ ၊ ဇိမ်ခံပစ္စည်းတွေလည်း ကမ္ဘာနှင့်အမျှ ပြည့်လောက်အောင် ပိုင်ဆိုင်ထားချင်လည်း ထားပါစေ .. ဘဝဖြစ်တည်မှု နဲ့ နှိုင်းဆလိုက်မယ်ဆိုရင် တန်ဖိုးခြင်းမှာ မယှဉ်သာအောင် ဓမ္မသဘောက အမြဲလိုလို ထိပ်ဆုံးမှာပင် ရှိနေပါလိမ့်မည် ။ အဲ့ဒီလို မြင်နိုင်ဖို့မှာကလည်း မြင်နိုင်စွမ်း ပညာ ရှိပါမှ မြင်နိုင်ပြီး လောဘမက်မော ကိလေသာ ထူပြောနေတဲ့ ပုဂ္ဂိုလ်တို့အတွက် မြင်နိုင်မှု မဲ့နေပါလိမ့်မည် ။\nဘဝသည် ထိုသို့ ဖြစ်လျှက် ထိုသို့ပျက်တတ်သည်ဟု သိထားကြလေသည် ။ ထိုသို့သိပြီး ဓမ္မလမ်းကို အပြီးတိုင် လိုက်နာနိုင်မည် ဆိုလျှင်ကား ကောင်းပါ၏ ။ ထိုသို့မဟုတ်ပဲ .. လောကီဘက်လည်း လမ်းပြတ် လောကုတ္တရာဘက်လည်း မပေါက်မြောက်ဆိုရင်တော့ .. လူအများ ကဲ့ရဲ့စရာ ဖြစ်တဲ့အပြင် ကိုယ့်ကိုယ်ကိုပါ ကဲ့ရဲ့တတ်သည့်အထိ ဖြစ်လာပါလိမ့်မည် ။ သက်မဲ့ အသုံးအဆောင် ပစ္စည်းတွေသည် .. မိမိတို့မသေခင် အသုံးပြုလို့ရတဲ့ အထောက်အပံ့တွေသာပင် ။ သေသွားပြီဆိုတာနဲ့ ကျွန်ုပ်တို့ ချစ်လှပါပြီဆိုတဲ့ ဒီခန္ဓာ ဒီစည်းစိမ် နဲ့ ဒီမွေးချင်းမိဘ ပတ်ဝန်းကျင်တွေကို ထားခဲ့ရမှာ အမှန်ပင်ဖြစ်ပေသည် ။ ဒီတော့ ဆိုင်နိုင်တုံး ဆိုင်သည် မဆိုင်တဲ့အချိန် ဘာမှ မဆိုင်တော့တာမို့ … စွဲလမ်းမှု မပြင်းပြပဲ ဓမ္မသဘောတရားနဲ့သာ နှလုံးသွင်းနေတတ်ဖို့ လိုပေသည် ။ လူမှု ကိစ္စတွေလည်းလုပ် ဓမ္မသဘောတွေလည်း ဆင်ခြင်ရင်း .. အမြင့်မြတ်ဆုံးနေရာသို့တိုင် ချဉ်းကပ်စေချင်သည် ။\nဘဝနဲ့ ရင်းပြီး .. ဘဝနဲ့စာပြီး တွေးခေါ် ပိုင်းဖြတ် သုံးသပ်ကြည့်မယ်ဆိုပါက .. ဖြစ်ခဲ့တဲ့ အရာအားလုံး ၊ ရှိခဲ့တဲ့ ပိုင်ဆိုင်မှု အားလုံး မမြဲသော တရားများပင်ဖြစ်ပေသည် ။ ထို့အတူ ဖြစ်နေဆဲ ၊ ပိုင်ဆိုင်နေဆဲ အရာများသည်လည်း မမြဲတာတွေချည်းပင် ။ နောက်ဖြစ်လာမဲ့ အနာဂတ်ဆိုတာသည်လည်း အသစ်တွေထပ်ဖြစ်ရင်း မမြဲခြင်းတွေသည်သာ အစဉ် စိုးမိုး ဖြစ်ပေါ်လာမှာ မလွဲပါပေ ။ ခုလို ရလာတဲ့ ဒီဘဝ ပြန်လည်လို့ မပျက်သေးခင် အသိဉာဏ်အလင်း မလင်းလက်သွားဘူးဆိုရင်ဖြင့် … သံသရာမှာ ထပ်ထပ်ပြီး မျှောပေရုံပဲ ရှိပါလိမ်မည်် ။\nအဆက်မပြတ်ပဲ လည်ပတ်နေခြင်းကို ဆိုလိုပါသည် ။ ဘာကြောင့် အဆက်မပြတ်လဲဆိုရင် ကျွန်ုပ်တို့ရဲ့ စိတ်တွေကြောင့် ပင်ဖြစ်သည် ။ တချို့ကဆိုသည် “သံသရာဆိုတာ စိတ်အစဉ်တန်းကြီးတဲ့ ”… ဟုတ်ပါလိမ့်မည် ။ စွဲလမ်းစိတ် အနှောင်အတွယ်ကြောင့် အသစ်အသစ်တွေထပ်ဖြစ်ရင်း ကပ်ညိကာ အချိတ်အဆက်တွေနဲ့ သံသရာလည်ပတ်နေမှုကို ဖြစ်ပေါ်စေပါသည် ။ သို့သော် ကျွန်တော်တို့ကိုယ်တိုင်မှာကား ထိုကဲ့သို့ ဖြစ်ပေါ်မှုကို မမြင်နိုင် ပျက်သွားခြင်းကိုလည်း မမြင်နိုင် ..။ မမြင်နိုင်ခြင်းဆိုသည်မှာ လိုချင်ခြင်းလောဘ ၊ တွေးခေါ်စဉ်းစားမှုကင်းခြင်း မောဟ ၊ အမြတ်ထွက်တတ်ခြင်း ဒေါသတွေကြောင့်ပင် မိမိတို့ရဲ့ ဖြစ်စဉ်ကို မမြင်နိုင်ပဲ ဖုံးလွှမ်းသွားခြင်းသာဖြစ်ပေသည် ။ ဒီလိုနဲ့ ဘဝ သံသရာ လည်ခြင်း မဆုံးလေသည် ။\nကံဟူသည်က ပြုလုပ်ခြင်း ။ ပြုလုပ်ခြင်းကြောင့် သက်ရောက်မှု အကျိုး ဖြစ်ပေါ်လေသည် ။ ဒါကို ကံကံရဲ့အကျိုးဆိုပြီး အတိုကောက် ခေါ်ပေသည် ။ ထို ရရှိလာတဲ့ အကျိုးကို ထပ်ပြီး မိမိက ခံစားစံစားရင်း ဘဝတစ်ခုစာ ကုန်လေသည် ။ မိမိတို့ဆီမှာ ရရှိလာတဲ့ ဖြစ်ပေါ်လာတဲ့ … ကံဟာ ကောင်ခြင်း ဆိုးခြင်းသည် မိမိပြုလုပ်ခဲ့သော အတိတ်ကံကြောင့်သာ ဖြစ်တည်လာရပေသည် ။ အလုပ်လုပ်ခြင်းကြောင့် ကြီးပွားသလို … ရိုးသားခြင်း ၊ ဖြောင့်မတ်ခြင်းကြောင့် လူရိုသေ ရှင်ရိုသေ ဖြစ်လာရပေသည် ။ ရေဆာတဲ့အခါ .. ရေသောက်ခြင်း ကံကြောင့် ရေဆာပြေခြင်း အကျိုးဆိုတာ ဖြစ်ပေါ်လာသလို လောကအတွင်းက ဘယ်အမှုဘယ်အရာမဆို ကံ ကံ၏အကျိုးဟု ခေါ်ဆိုအပ်သော လုပ်ခဲ့သော အကြောင်းကြောင့် ရရှိတဲ့ အကျိုးတွေသာပင် ဖြစ်ပေသည် ။\nအဲ့ဒီတော့ ယခု မိမိပိုင်ဆိုင်တဲ့ ဘဝအတွက် .. အကောင်းဆုံး အမှန်ကန်ဆုံးနဲ့ ဖြစ်ပေါ်ဖို့ .. မိမိဘာလုပ်မလဲ ၊ ဘာတွေကို အလေးထားမလဲ ဆိုတာသည် သိသာထင်ရှား ပုံပေါ်နေပါသည် ။ အမှန်တကယ်တော့ လက်ရှိ ဖြစ်ဖြစ်လာတဲ့ ပစ္စုပ္ပန်အချိန်တိုင်းမှာ ရွေးချယ်တတ်ဖို့သာ လိုပေသည် ။ လုပ်ရပ်တွေနဲ့ ပတ်သက်လို့ မိမိအတွက် မိမိနှင့်သာဆိုင်ပြီး တခြားသူတွေအတွက် သူတို့ကိုယ်တိုင်နှင့်သာဆိုင်ပေသည် ။ ဝင်စွက်ဖက် ပြုပြင်လို့လဲမရ . ။ ကိုယ့်ကံကပေးတဲ့ အကျိုးရလဒ်ကိုလည်း ဖဲ့ပေးလို့လည်း မရ ။ သူ့ကံကြောင့် သူ့အကျိုး ကိုယ့်ကံကြောင့် ကိုယ့်အကျိုး အသီးသီး ရရှိနေခြင်းပင် ဖြစ်လေသည် ။ တကယ်တော့ ဘဝသည် ရိုးရှင်းလှသည် ။ မရိုးရှင်း ဖြစ်နေရသည်က လိုချင်လောဘ လူ့ရမ္မက်တွေကြောင့်သာ ဖြစ်ပေတော့သည် ။ ဒီတော့ လိုရာကိုသာ ဆောင်ယူတတ်စေဖို့ မိမိအသိဉာဏ်ကို မြင့်သထက် မြှင့်နိုင်ဖို့ လိုပေသည် ။\nနောက်ဆုံး … အိုပြီ .. နာပြီ .. သေရပါတော့မည် .. ဆိုတော့မှ … ဘယ်သူတွေ ငါ့ကို ကယ်နိုင်မလဲ တွေးတောနေရမှုသည် ကိုယ့်ရဲ့ အသုံးမဝင်တော့ခြင်း နည်းလမ်းကို ချခင်းခြင်းပင် ဖြစ်လေသည် ။ တကယ်တော့ မိမိသည်သာ မိမိရဲ့ ကယ်တင်ရှင်သာ ဖြစ်ပေသည် ။ အရွယ်ရှိချိန် အချိန်ရတဲ့အချိန်တွေတုန်းက သေရေးကို မကြောက်ပဲ တွေးတတ်ဖို့လိုခဲ့ပေသည် ။ အချိန်လွန် ထွက်ခွာချိန်နီးမှ သေဘေးကနေ ဘယ်တရားမှ မကယ်နိုင်ပြီ … ။ ဒီလိုနဲ့ .. ကံဇာတ်ဆရာ အလိုကျ လုပ်ခဲ့တဲ့ အကြောင်းများကြောင့် ရရှိခြင်း ဖြစ်ပေါ်ခြင်း အကျိုးတွေနဲ့ နောက်ဘဝများ ထပ်ထပ်ဖြစ်ကာ သံသရာဟူသည်လည်း ဖြစ်ပေါ်လာရပေသည် ။\nသံသရာနဲ့ ပတ်သက်လို့ လင်းရမယ်ဆိုရင် … လည်ပတ်နေတဲ့ စက်တစ်ခုကို ရပ်တန်းက ရပ်စေလိုပါက ထိုစက်ရဲ့ ရပ်တဲ့ခလုတ် ၊ ရပ်စေမဲ့ အရာကသာ တတ်စွမ်းပါလိမ့်မည် ။ ထို့အတူပဲ သံသရာကို ရပ်တန့်ချင်ရင်တော့ သံသရာကို လည်စေတဲ့နေရာကိုသာ တွေ့အောင်ရှာပြီး ရပ်လိုက်မှ ဖြစ်ပေလိမ့်မည် ။ ဆင်းရဲ တဲ့သဘော မလိုချင်ပဲ ဖြစ်ဖြစ်နေရတဲ့ ဒုက္ခတွေက လွတ်ကင်းနိုင်စေဖို့ ဘဝအဆုံးသတ် နေမဝင်ခင် ရယူနိုင်ကြစေ .. ကြိုးစားနိုင်ကြစေ .. လုံးလဝီရိယတွေဖြင့် အားထုတ်နိုင်ကြပါစေလို့သာ ဆန္ဒပြုနိုင်ပါတော့သည် ။\n၂၁ ၊ ဖေဖော်ဝါရီ ၊ ၂၀၁၃\nPosted in စိတ်, ဘဝTagged ဓမ္မ, ဓမ္မသဘောနှင့် ဘဝနေနည်း


" ကျန်းမာရေးအတွက် ဆောင်ရန်နဲ့ရှောင်ရန်အချက်များ..." ~ လူဗိုလ် ဟူသည် ...\n" ကျန်းမာရေးအတွက် ဆောင်ရန်နဲ့ရှောင်ရန်အချက်များ..."\nAuthor: lubo601 | 7:11 PM | No မှတ်ချက် |\n၁. အသည်းနဲ့ ကလီစာများသည် လုပ်ဆောင်မှုတူသည့် အပြင်ဆက်စပ်နေကြသည်။ထို့ကြောင့်အသည်း တွင် တစ်ခုခုဖြစ်ပါက ကလီစာများတွင်လည်းတစ်ခုခုဖြစ်နိုင်သည် ။ ကလီစာတွင် တစ်ခုခုဖြစ်လျှင် အသည်း တွင်လည်းထိခိုက်နိုင်သည် ။\n၂. အသည်းမှာ ဒါဏ်ရာအနာတရဖြစ်ပါက သာမန်အားဖြင့် မခံစားရပါ ။ မည်သည့်နည်းနှင့်မှ မသိနိုင်ပါ ။ ကင်ဆာအတော်များများ မဖြစ်ခင်တွင် အသည်းသည် အရင်ဆုံး ပျက်စီးရသည် ။ ထို့ကြောင့် အသည်းကို\nသေသေချာချာ ဂရုစိုက်ပါက ကင်ဆာရောဂါကိုလည်း ကာကွယ်နိုင်ပေသည် ။\n၃. အသည်းသည် ကိုယ်ခန္ဓာ တစ်ခုလုံး၏ အဆိပ်အတောက်များကို ဖယ်ရှားပေးရသည် ။ ထို့ပြင်ကိုယ်ခန္ဓာ အတွင်းရှိဗိုင်းရပ်(စ်)ပိုးများကိုလည်း တိုက်ခိုက်ရသည် ။\n၄. တရုတ် လူမျိုး ၉၀ ရာခိုင်နှုန်းသည် အသည်းမကောင်းကြပါ ။ အဘယ်ကြောင့်ဆိုသော် ၄င်းတို့တွင် အသားနှင့် အဆီစားသုံးမှု များခြင်းကြောင့် ဖြစ်သည် ။\n၅. အသည်းသည် ၂၄ နာရီပတ်လုံး အလုပ်လုပ်သည်ဟု ဆိုသော်လည်း ၄င်းကိုယ်တိုင်လည်း ဆားဗစ် စင် ပြန်လုပ်ရသည် ။ ထိုအချိန်သည် ၊ ည (၁၁) နာရီမှ မနက်စောစော (၃) နာရီ ကြားတွင် ဖြစ် သည် ။ ထို့ကြောင့် ည (၁၁) နာရီ နောက်ပိုင်းမှ အိပ်ခြင်း ၊ ညစာကို နောက်ကျမှ စားခြင်းသည် အသည်းကို အားနည်းစေသည် ။ ထို့ပြင် မအိပ်ခင် (၂) နာရီ အတွင်း အသားနှင့် အဆီများ စားခြင်းသည် အသည်းကို အားနည်းစေသည် ။\nအဘယ်ကြောင့်ဆိုသော် စားသုံးထားသော အဆီများကို ချေဖျက်နေရသောကြောင့် အသည်းသည် နားချိန်မရဘဲ အလုပ်လုပ်နေရသည်။ ညအိပ်ယာဝင်နောက်ကျသဖြင့် မနက်တွင် နေမြင့်သည်အထိ အိပ်စက်ခြင်း ၊ နေ့လည်စာ မစားခင် တရေးအိပ်ခြင်းတို့သည် အိပ်ရေးဝရုံသာရှိသော်လည်း ၊ အသည်း အတွက် မည်သို့ အကျိုးမျှ မရရှိစေပါ ။\n၆. အကယ်၍ ည အိပ်ယာဝင်ခါနီးတွင် ဗိုက်ဆာပါက ၊ အသီးအနှံ စားသုံးနိုင်ပါသည် ။ ထိုအစာများသည် အစာကျေလွယ်သည် ။ အသားသည် စားသုံးပြီး (၄)နာရီကြာမှ အူမကြီးသို့ ရောက်သည် ။ ထိုအသား ကိုပင် အဆီများများနှင့် ချက်ထားပါက (၁၂)နာရီကြာမှ အူမကြီးထဲသို့ ရောက်သည် ။ထို့ကြောင့်\nည အိပ်ယာဝင်ခါနီးတွင် ထိုအရာများ မစားသုံးသင့်ပေ ။ အကယ်၍ စားသုံးမိပါက အသည်းသည် ထို အဆိပ်အတောက်များ ကို ဖယ်ရှားနေရသောကြောင့် မနားရပေ ။ မနက်စောစော အိပ်ယာထစာတွင် ပင်ပန်းသည်ဟု ခံစားရခြင်းမှာ အထက်ပါ အကြောင်းများ၏ရလာဒ်ဖြစ်သည် ။ ထို့ကြောင့် ည အိပ်ယာ ၀င်ခါနီးတွင် အသီးအနှံစားပါက မနက် အိပ်ယာထတွင် အားအင်ပြည့်ဖြိုး လန်းဆန်းနေပါမည် ။\n၇. အဆီသည် အသည်း၏ အဓိက ရန်သူဖြစ်သည် ။အဆီသည် အသည်း၏ လုပ်ငန်းများကို ပျက်စီးစေပြီး အသည်းကိုလည်း အားနည်းစေသည် ။ ဆေးစားခြင်းဖြင့်လည်း အသည်းကို ပြန်လည်ကောင်းမွန်အောင် မလုပ်နိုင်ပေ ။ ဆေးတွင်ပါဝင်သော အခြားဓာတု ဒြပ်ပေါင်းများကို အသည်းက ထပ်မံ ချေဖျက်နေရသည်။\n၈. သံလွင်ဆီ ၊ မုန်လာဥ ၊ သခွားသီး ၊ ငရုပ်သီးစိမ်း ၊ ကြက်သွန်ဖြူ ၊ ကြက်သွန်နီ ၊ ဆား ၊ ရွှေဖရုံသီးနှင့် အရိုးပါ စားနိုင်သော ငါးကလေးများသည် ၊ ခန္ဓာကိုယ်အတွက်ကောင်းမွန်သော အစာများဖြစ်သည် ။ နှမ်း ဆီသည်လည်း ခန္ဓာကိုယ်အတွက် ကောင်းမွန်သည် ။\n၉. အစာကို ကြာရှည်ခံစေသော ဓါတုဆေး ၊ အရောင်တင်ဆေးနှင့်ကြာဆံသည် အလျူမီနီယံ ဓါတ်ပါခြင်း\nကြောင့် မကောင်းပါ ။ ပိုးသတ်ဆေးနှင့်အရောင်ချွတ်ဆေးသည် အသည်းအတွက် မကောင်းပါ ။ ဆေးစား မှားခြင်းကြောင့်အသည်းကို ပျက်စီးစေသည် ။ ကျူံ့သွားစေသည် ။ မိုက်ခရိုဝေ့ မီးဖိုကရောင်ခြည်သည် ၊ အစားအစာတွင် ပါဝင်သော အာဟာရဓါတ်အားလုံးကို ပျက်စီးစေသည် ။\n၁၀. အင်္ဂလိပ်ဆေးဝါးများသည် ဓါတုနည်းနှင့် ဖော်စပ်ထားသောကြောင့် အသည်းအတွက် မကောင်းပါ ။ တရုတ်ဆေးများသည် ကျောက်ကပ်အတွက် မကောင်းပါ ။ မုန်လာဥဖြူက တရုတ်ဆေးတွင် ပါဝင်သော\nဆေးစွမ်းကို ဖျက်ဆီးသည် ။\n၁၁. ကလေးများ အိပ်ယာဝင်နောက်ကျခြင်းသည် မှတ်ဥာဏ်နှင့် စဉ်းစားဥာဏ် ကို အားနည်းစေသည် ။\n၁၂. အကောင်းဆုံး အိပ်ချိန်သည် ည (၉) နာရီနှင့် (၁၁) နာရီကြားတွင် ဖြစ်သည် ။ များများအိပ်ခြင်းဖြင့် အသည်းကို ကောင်းမွန်စေသည် ။ နလံထစ လူနာများသည် အိပ်ရေးဝအောင် အိပ်ရသည် ။\n၁၃. သဘာဝ အစားအစာများသည် အသည်းအတွက်ကောင်းမွန်သည် ။ စည်သွပ်ဗူးစားသုံးခြင်း ၊ စည်သွပ် အချိူရည်သောက်သုံးခြင်း များသည် အာဟာရ မဖြစ်ပါ ။\n၁၄. စိတ်ဓါတ်နှင့် ခံစားမှု ညီမျှနေရန် အရေးကြီးသည် ။ စိတ်ဖိစီးမှုများခြင်း ၊ အသံ ဆူညံခြင်း ၊ ဒေါသ ထွက်ခြင်း ၊ ကြာရှည်စွာ အောင့်အည်းသည်းခံခြင်း ၊ အဆိုးမြင်ဝါဒ ၊ စိတ်ကျရောဂါ ၊ ရည်ရွယ်ချက်မဲ့ ဘ၀၊ တန်ဖိုးမရှိသော ဘ၀နှင့် လူတကာကို အပြစ်တင်တတ်သော စိတ်များသည် ၊ ခန္ဓာကိုယ်ကို အားနည်းစေ သည် ။ လူတစ်ယောက်၏အသည်းသည် မကျန်းမာပါက ထိုလူသည် ၊ ဒေါသထွက်လွယ်ခြင်း ၊ စိတ်တိုခြင်း ၊ စိတ်ကောက်လွယ်ခြင်းများကို ဖြစ်ပေါ်ခံစားရသည် ။\n၁၅. လေလည်ခြင်း ၊ ချွေးထွက်ခြင်း ၊ ဆီးသွားခြင်းတို့သည် ခန္ဓာကိုယ်အတွင်းရှိ အညစ်အကြေးများကို စွန့်ပစ်ခြင်းပင် ဖြစ်သည် ။ လေအေးခန်းထဲတွင် ကြာရှည် နေပြီး ချွေးထွက်နည်းပါက ကျန်းမာရေး မကောင်းနိုင်ပါ ။ သဘာဝအရ လေလည်ခြင်း ၊ ချွေးထွက်ခြင်းနှင့် ဆီးသွားခြင်းများသည် အသည်းအ တွက်ကောင်းစေသည် ။ ပြူတင်းပေါက်များကို ဖွင့်၍ သဘာဝလေကောင်းလေသန့်များကို ရှုသင့်သည် ။\n၁၆. ခန္ဓာကိုယ် တစ်နေရာ ရာတွင် အနာတရဖြစ်ပါက နွေးအောင် ပြုလုပ်ပေးခြင်းဖြင့် နာကျင်ခြင်းကို\nလျော့ပါးသွားစေပါသည် ။ ရေနွေးကန်တွင် စိမ်ခြင်းသည်လည်း ကျန်းမာရေးအတွက်ကောင်းပါသည် ။ သို့သော် နှလုံးရောဂါရှိသူများ သတိထားရန်မှာ ၊ ရေနွေးကန်ထဲစိမ်ခြင်းလျှင် ရင်ဘတ်ကို မစိမ်မိပါစေနှင့် ။\nအဘယ်ကြောင့်ဆိုသော် အပူဓါတ်သည် နှလုံးပို၍ အလုပ်လုပ်စေသဖြင့် နှလုံးအတွက် မကောင်းပါ ။\n၁၇. ဆန်လုံးတီး ၊ ဂျူံကြမ်း ၊ ကွေကာအုတ် ၊ ကန်စွန်းဥ ၊ ပိန်းဥနှင့် ပြောင်းဖူး စသည်တို့ စားသုံးခြင်းသည် ၊ ကျန်းမာရေးအတွက် ကောင်းပါသည် ။\n၁၈. သွေးအုပ်စု အေ အမျိုးအစားရှိသူများသည် ၊ ကင်ဆာရောဂါ ဖြစ်ရန် အလားအလာများသည် ။ ထို့ပြင်\nသွေးအုပ်စု အို အမျိုးအစားရှိသူများသည် အသည်းရောဂါဖြစ်နိုင်ရန် အခွင့်အရေးများသည် ။\n၁၉. မိန်းမများသည် ပို၍ အသက်ရှည်ကြသည် ။ အဘယ်ကြောင့် ဆိုသော် မိန်းမတို့ သဘာဝ ရာသီသွေး လာခြင်းဖြင့် ခန္ဓာကိုယ်အတွင်းမှ အညစ်အကြေးနှင့် ဒေါသကို မှန်မှန် စွန့်ထုတ်၍ စိတ်ဓါတ်ကို ပို၍ တည်ငြိမ်စေသည် ။\n၂၀. ၀သော သူများသည် ပုံမှန်အားဖြင့် စားအစာတရားလွန်စားကြသည့်အတွက် အသည်း ၊ နှလုံးနှင့် အူလမ်းကြောင်းတွင် မကျန်းမမာဖြစ်တတ်သည် ။ နှလုံးကို ထိခိုက်လျှင် ပုံမှန်အားဖြင့် သွေးဖိအားလည်း ထိခိုက်ပြီး သွေးတိုးရောဂါ ဖြစ်တတ်သည် ။\n၂၁. အစာအိမ် ရောဂါ ရှိသူများသည်လည်း အစာများများနှင့် အဆီများများ စားခြင်းနှင့် ပတ်သက်သည် ။\n၂၂. နှလုံးနှင့် သားအိမ်သည် ဆက်နေသည် ။\n၂၃။တစ်နေ့လျှင် ရေ (၂)ပုလင်းမှ (၃) ပုလင်း မှန်မှန် သောက်ပေးခြင်းဖြင့် ကျန်းမာစေသည် ။\n၂၄။မလိုအပ်ဘဲ အိပ်စရေး (X-ray) ရိုက်ခြင်း၊ (C.T. Scan ) လုပ်ခြင်းတို့ကို မလုပ်ပါနှင့် ။ ကိုယ်ခန္ဓာကို ထိခိုက်စေပါသည် ။\n၂၅။ နှစ်စဉ် ပုံမှန် ဆေးစစ်ခြင်းဖြင့် ကင်ဆာရောဂါနှင့် တခြားရောဂါများကို မသိနိုင်ပါ။ ပုံမှန် ဆေးစစ်၍ သိရသော အချိန်တွင် ၊ ရောဂါအများစုသည်ရောဂါရင့်နေကြပေပြီ ။\n၂၆။မည်သည့် ရောဂါဖြစ်စေ ခွဲစိတ်မည်ဆိုလျှင် ၊ ဆရာဝန်(၂)ဦး ၊ သို့မဟုတ် ၊ (၃) ဦးနှင့်တိုင်ပင်ဆွေးနွေး ပြီးအကြံဥာဏ်တောင်းပါ ။ အသည်းရောဂါဖြစ်လျှင် ၊ အင်္ဂလိပ်ဆေးမစားဘဲ သေချာစွာ အနားယူပါ ။ အသီး အရွက်မှ ဗီတာမင်စီ ( Vitamin-C ) သည် ခန္ဓာကိုယ်အတွင်းမှ အဆိပ်အတောက်များကို ထုတ်ပစ်ရာ၌ အလွန် အသုံးဝင်သည် ။\n၂၇။ နံနက်စောစော (၅) နာရီနှင့် (၇) နာရီ ကြားအချိန်သည် မစင် စွန့်ခြင်းအတွက် အကောင်းဆုံးအချိန်\nဖြစ်သည် ။ သို့မဟုတ်လျှင် အူသိမ်သည် မစင်မှ အဆိပ်အတောက်ကို စုပ်ယူပေလိမ့်မည် ။ ထိုအကြောင်းများကြောင့် ၀မ်းချူပ်သူများ နေထိုင်မကောင်းကြခြင်းဖြစ်သည် ။\n၂၈။ သည်းခြေတွင် ကျောက်တည်ခြင်း ၊ အသည်းနှင့် ဦးနှောက်တွင်ကျောက်တည်ခြင်းများသည် အသားနှင့် အဆီမှ အဆိပ်အတောက်များကြောင့်ဖြစ်ပေါ်လာခြင်းဖြစ်သည် ။\n၂၉။ကယ်လ်စီယမ် ( ထုံး၊ ဂေါ်ဖီပန်း ၊ သဘောင်္သီး ) နှင့် သံဓါတ် ၊ (ထန်းလျက် ၊ ဟင်းနုနွယ် ) စသည်တို့သည် ၊ သည်းခြေနှင့် ကျောက်ကပ်ကို သန်မာစေသည် ။\n၃၀။မျက်စိဝါနေလျှင် အသည်းနှင့် သည်းခြေတွင် ပြဿနာရှိသည် ။ အနီရောင်ရှိသော အသီးအရွက်များသည် ဦးနှောက်နှင့်နှလုံးအတွက်ကောင်း၏ ။\n၃၁။အ၀ါရောင် ရှိသော အသီးအရွက်များသည် အစာချေခြင်းအတွက်ကောင်း၏ ။ သွေးပေါင်နည်းနေသော် လည်း နေထိုင်ကောင်းနေလျှင် မစိုးရိမ်ရပါ ။\n၃၂။မျက်နှာတွင် ၀က်ခြံ ထွက်ပေါ်လာခြင်းသည် သွေးထဲမှ အဆိပ်အတောက်များကို မဖယ်ရှားနိုင်ခြင်း လက္ခဏာ တစ်ရပ်ပင် ဖြစ်သည် ။\n၃၃။နံနက်စောစော အချိန်တွင် လေ့ကျင့်ခန်းလုပ်ခြင်းသည် အကောင်းဆုံးဖြစ်သည် ။ အဘယ်ကြောင့်\nဆိုသော် သစ်ပင်ပန်းမာလ်များမှအောက်ဆီဂျင်ကို နံနက်ပိုင်းတွင် အများဆုံးရခြင်းကြောင့် ဖြစ်သည် ။\n၃၄။ညနေခင်းအချိန်တွင် သစ်ပင်များမှ ကာဗွန်ဒိုင်အောက်ဆိုဒ် ထုတ်သည့်အတွက် လေ့ကျင့်ခန်းလုပ်ရန် မသင့်လျှော်ပါ ။\n၃၅။ ခေါင်းကိုက်ခြင်းသည် နှလုံးမှ သွေးများတွင် အောက်ဆီဂျင် ပမာဏ နည်းပါးနေခြင်းကို ပြသသော\nရောဂါ လက္ခဏာ တစ်ရပ် ဖြစ်သည် ။\n၃၆။မျက်ကွင်းညိုခြင်းသည် အသည်းနှင့် ကျောက်ကပ် အားနည်းနေခြင်းကို ပြသည် ။ ထိုအတွက်ကြောင့် ညဉ့်နက်သန်းခေါင်\nအလုပ်လုပ်သူများ အသည်းအနားမရ၍ မျက်ကွင်းညိုကြခြင်းဖြစ်သည် ။\n၃၇။ ရင်သားနှင့် ဆီးကျိတ်ကင်ဆာ ရှိသူများငန်သောအစားအစာနှင့် ပင်လယ်မျှော့စားသုံးခြင်းကို\nကိုယ်စိတ်နှစ်ပါး ကျန်းမာ၍ ချမ်းသာကြပါစေ ။


International Movie Archives - Page2of7- YTV\nHome » Programs » International Movie » Page 2\nအတ္တုပ္ပတိဇာတ်ကားတွေတောင်းဆိုထားတဲ့ YTV Channel ရဲ့ ပရိသတ်ကြီးအတွက် ကဗျာဆရာ၊ စာရေးဆရာ ဖြစ်တဲ့အပြင် ပထမကမ္ဘာစစ်၊ ဒုတိယကမ္ဘာစစ်တွေမှာ တိုက်ပွဲဝင်ခဲ့သူ၊ ရုပ်ရှင်ချစ်ပရိသတ်ကြီးအကြိုက်တွေ့ခဲ့တဲ့ The Lord of the Rings ရုပ်ရှင်ကြီးရဲ့ပဲ့ကိုင်ရှင် The Hobbit […]\nStay Home မှာ YTV Channel နဲ့အတူ Johnny Depp ဟာသလေးနဲ့ အပန်းဖြေကြမယ်ဆို အဆင်ပြေကြမလားအနုပညာပစ္စည်းကုန်သည်တစ်ယောက်ရဲ့ဘဝကို ခံစားကြည့်ရှုရမှာဖြစ်ပြီး အနုပညာပစ္စည်းတွေကို ထိန်းသိမ်းရတဲ့ပုံစံ၊ ရှေးဟောင်းအနုပညာပစ္စည်းတွေကို မှောင်ခိုသမားတွေလက်ထဲက ဉာဏ်ပါပါထိန်းသိမ်းစောင့်ရှောက်ရတဲ့ ပုံစံကိုကြည့်ရှုခံစားရမှာပါ… ? […]\n? ဝတ္ထုစာအုပ်တွေကိုအခြေခံပြီးရိုက်ကူးထားခဲ့တဲ့ ဇာတ်ကားတွေရဲ့ဇာတ်လမ်းတွေက ဘယ်လောက်အထိကောင်းလဲဆိုတာကို သက်သေပြနိုင်မယ့်ဇာတ်ကားလေးတစ်ကားလို့ ဆိုရမယ့် ဇာတ်ကားလေးနဲ့ မိတ်ဆက်ပေးချင်ပါတယ်နော်….. ? ဇာတ်လမ်းလေးကတော့ Mo (Mortimer) လို့ခေါ်တဲ့ အမျိုးသမီးနဲ့သူရဲ့သမီးလေး Meggie တို့က ဥရောပတခွင်သွားလာနေရင်း မမျှော်လင့်ပဲ Mo […]\n? တရုတ်အက်ရှင်ဟာသလေးတွေနဲ့ Stay Home ရင်အဆင်ပြေမလား… ? ရယ်မောစရာတွေအပြည့်နဲ့ ဒီဇာတ်ကားလေးကတော့ စွန့်ဦးတီထွင်လူငယ်လုပ်ငန်းရှင်လေးတစ်ဦးက မရှိဆင်းရဲသားတွေအတွက် ရပ်တည်ပေးမယ့် ပုံစံလေးကို ကြည့်ရှုခံစားရမှာဖြစ်ပါတယ်… ? သူဌေးလေး ဘယ်လိုအခက်အခဲတွေ ကြုံတွေ့သွားရမလဲ….? ? သူ့တပည့်တွေကိုရော […]\n? ထိတ်ထိတ်လန့်လန့် ဇာတ်ကားလေးတွေကိုမှ ကြည့်ချင်ပါတယ်ဆိုတဲ့ ပရိသတ်ကြီးအတွက် အတွက် ခြောက်ခြောက်ခြားခြားဇာတ်ကားလေးတစ်ကားပြင်ဆင်ထားပါတယ်နော်… ?? ဒီဇာတ်ကားကတော့ ဘယ်တော့မှမသေမယ့် လူသားမျိုးနွယ်ကိုတည်ထောင်ဖို့အတွက် လူသေတွေကို အသက်ပြန်ရှင်လာအောင်လုပ်မယ့် သုတေသနတစ်ခုလုပ်ရာကနေ မကောင်းဆိုးဝါးတွေပူးကပ်လာတဲ့အခါ ? ဒီစီမံကိန်းက တကယ်ရောအောင်မြင်ပါ့မလား… ဘာတွေဆက်ဖြစ်မလဲဆိုတာကိုတော့ […]\n? မင်းသားကြီး Will Smith ရဲ့မွေးနေ့မှာ သူ့ရဲ့အကောင်းတကာ့အကောင်းဆုံးရုပ်ရှင်လေးနဲ့ ဖြတ်သန်းကြရအောင်… ? ဇာတ်လမ်းလေးကတော့ အငြိမ်းစားယူတော့မယ့် စစ်ဘက်ဆိုင်ရာထောက်လှမ်းရေးအဖွဲ့က အရာရှိကြီးတစ်ယောက် သူနဲ့ ချွတ်စွပ်တူပြီး သူ့ကို လုပ်ကြံဖမ်းဆီးဖို့ကြိုးစားနေတဲ့ လူတစ်ယောက်အကြောင်းကို ပြန်လည်စုံစမ်းရတဲ့ ဇာတ်လမ်းလေးပဲဖြစ်ပါတယ် […]


moi: တက္ကသိုလ်ဝင်တန်း အင်္ဂလိပ်စာ ဘာသာရပ်ဆိုင်ရာ သိကောင်းစရာများ\nတက္ကသိုလ်ဝင်တန်း အင်္ဂလိပ်စာ ဘာသာရပ်ဆိုင်ရာ သိကောင်းစရာများ\nတက္ကသိုလ်ဝင်စာမေးပွဲအတွက် အင်္ဂလိပ်စာဘာသာရပ်အတွက် စာကိုကျက်မှတ်ရာမှာ ပြဋ္ဌာန်းထားတဲ့ Grade 11 English Text ကို သေသေချာချာလေ့လာကြဖို့ လိုပါတယ်။ ပြဋ္ဌာန်းထားတဲ့ English Text မှာ Unit (၁၄)ခု ပါရှိပါတယ်။\nကျောင်းသား ကျောင်းသူတွေအနေနဲ့ ဒီ Grade 11 English Text မှာပါတဲ့ Reading Section, Vocabulary Section, Grammar Section, Writing Section နဲ့  Selected Poems သိရှိထားကြဖို့ လိုပါတယ်။\nတက္ကသိုလ်ဝင်စာမေးပွဲ အင်္ဂလိပ်စာဘာသာရပ်အတွက် မေးခွန်းများ ဟာ ပြဌာန်းစာအုပ်ကိုပဲ အခြေခံပြီးမေးမှာ ဖြစ်ပါတယ်။ နှစ်တိုင်းမှာမေး တဲ့ မေးခွန်းပုံစံတွေလိုပဲ မေးခွန်း(၉) ပုဒ်မေးမှာ ဖြစ်တယ်။\nမေးခွန်းနံပါတ်(၁) ကတော့ English Text မှာပါတဲ့ Unit (၁၄) ခုထဲက စာပိုဒ်တစ်ပိုဒ်ကို ပေးထားပြီး အဲဒီစာပိုဒ်မှာပါတဲ့ အကြောင်းအရာတွေကို မေးခွန်းအမျိုးအစား (၂) မျိုးနဲ့မေးမှာဖြစ်တယ်။\nQuestion No.1(A) က Write the correct word or words to complete each sentence.ဖြစ်တယ်။ ပေးထားတဲ့စာကြောင်းကို အဓိပ္ပါယ်ပြည့်စုံအောင် ကွက်လပ်ဖြည့်ပေးရမှာ ဖြစ်တယ်။ Item (၅)ခု မေးထားပြီး စာလုံးတစ်လုံး ဒါမှမဟုတ် စကားစုတစ်စုနဲ့ ကွက်လပ်ကို ဖြည့်ရမှာ ဖြစ်တယ်။\nသတိပြုရမှာက ပေးထားတဲ့ဝါကျရဲ့ တည်ဆောက်ပုံပေါ်မူတည်ပြီး သင့်လျော်သလို စကားလုံးတွေကို ပြောင်း ရေးဖို့ လိုချင်လိုလိမ့်မယ်။\nဥပမာ- စာပိုဒ်ထဲမှာ noun form သို့မဟုတ် adjective form နဲ့ ရေးထား ပေမယ့် ဖြည့်ရမယ့်ကွက်လပ်မှာ verb form ပြောင်းပြီးဖြည့်ချင်ဖြည့်ရမယ်။ စာပိုဒ်ထဲမှာ active verb form နဲ့ ရေးထားပေမယ့် ဖြည့်ရမယ့် ကွက် လပ်မှာ passive verb form ပြောင်းပြီး ဖြည့်ချင်ဖြည့်ရမယ်။\nဥပမာ စာပိုဒ်ထဲမှာ The organizer ofaself-service store must deal with perishable foodstuffs requiring different ranges of temperature. လို့ ပေးထားပေမယ့်မေးခွန်းမှာ Perishable foodstuffs ------- different ranges of temperature. လို့ ပေးထားရင် ဒီကွက်လပ်မှာ ဖြည့်ရမယ့် စကားလုံးက verb simple form ဖြစ်ရပါမယ်။\nဒါကြောင့် requiring ဆိုတဲ့ စာပိုဒ်ထဲက persent participle နဲ့ ပေးထားတဲ့ စကားလုံးကို ဒီအတိုင်း ပြန်ကူး ရေးလို့မရပါဘူး။ အဖြေမှန်က require ဖြစ်ပါတယ်။\nတစ်ခါတလေ verb form ဖြည့်ရတာဖြစ်ပေမယ့် active voice form ကနေ passive voice form ပြောင်းဖို့ လိုချင်ရင်လိုလိမ့်မယ်။ ဥပမာ Robots ထဲက စာကြောင်းတစ်ကြောင်းဖြစ်တဲ့ Robots are used in the process for the painting,welding and assembly of the cars. လို့ပေးထားပေမယ့် မေးထားတဲ့ စာကြောင်းက People------ robots in the process for the painting, welding and assembly of the car. လို့ ပေးထားတဲ့အတွက် ဒီစာကြောင်းမှာ သုံးရမယ့် Verb က Passive verb form မဟုတ်တော့ဘဲ active verb form ဖြစ်ရပါမယ်။ ဒါကြောင့် အဖြေမှန်က use ဖြစ်ပါတယ်။\nQuestion No.1(B) ကတော့ Answer each question in one sentence. ဖြစ်တယ်။ စာပိုဒ်ထဲမှာပါတဲ့ အကြောင်းအရာ အချက်အလက်တွေကိုမေးတဲ့ မေးခွန်း(၅) ခုမေးထားပြီး ဒီမေးခွန်းတွေကို ပေးထားတဲ့ စာပိုဒါထဲက အဖြေရှာပြီး ပြည့်စုံတဲ့ဝါကျတစ်ကြောင်းနဲ့ အဖြေရေးပေးရမှာဖြစ်တယ်။ အမှတ်ပြည့်ရရှိဖို့အတွက် မေးခွန်းမှာမေးတဲ့အကြောင်းအရာ (content)ရော၊ သဒ္ဒါ (Grammar) ပါ မှန်မှန်ကန်ကန်ဖြေနိုင်အောင် များများ လေ့ကျင့်ထားဖို့လိုပါတယ်။ ဥပမာ- စာပိုဒ်ထဲမှာ Jenny Tier Bishop sat befor the mirror, turning her head from side to side. လို့ ပေးထားပြီး While sitting before the mirror, Jenny Tier Bishop turned her head form side to side.လို့ မှန်မှန်ကန်ကန် ပြန်ဖြေပေးမှသာ အမှတ်ပြည့်ရမှာဖြစ်တယ်။ Past tense နဲ့ မေးထားတဲ့အတွက်၊ အဖြေကလည်း Past tense verb ကိုပြန်သုံးရပါမယ်။\nပြဋ္ဌာန်းစာအုပ်ပါ စာပိုဒ်များနဲ့ဆိုင်တဲ့ မေးခွန်းတွေကို အလွတ်ကျက်မှတ်တာထက် မေးခွန်းအမျိုးမျိုးကို ဖြေတတ် အောင်လေ့ကျင့်ထားဖို့လိုပါတယ။် စာပိုဒ်ထဲက သက်ဆိုင်တယ်ထင်တဲ့ စာကြောင်းတွေကို တိုက်ရိုက် ကူးချပေး လိုက်တာမျိုးလည်း မပြုလုပ်ကြဖို့ သတိပေးချင်ပါတယ်။ မေးထားတာကို ဆီလျော်အောင် မှန်မှန်ကန်ကန် ပြန်ဖြေ တတ်အောင် လေ့ကျင့်ထားဖို့လိုပါတယ်။\nမေးခွန်းနံပါတ်(၂)မှာ ပေးထားတဲ့ မေးခွန်းကတော့ fill in each blank withaword from the list given. Write down only the numger of the blank and the word that fills it. ဖြစ်ပါတယ်။\nဒီမေးခွန်းအတွက် ပြဌာန်းစာအုပ်မှာပါတဲ့ Unit (၁၄) ခုထဲက စာပိုဒ်တစ်ပိုဒ်ကို (၈) လုံးမြောက် စကားလုံး တွေကို ကွက်လပ်လုပ်ထားပြီး မေးထားတယ်။ ကွက်လပ်ပေါင်း (၂၀)ရှိပြီး ဒီကွက်လပ်တွေကြို ဖည့်စွက်ဖို့ စကားလုံး (၂၀)ကိုလည်း စာပိုဒ်အပေါ်မှာ ပေးထားပါတယ်။\nသတိပြုရမယ့်အချက်ကတော့ စာပိုဒ်ကြီးတစ်ပိုဒ်လုံးကို ပြန်ကူးရေးဖို့ မလိုပါဘူး။ ကွက်လပ်နံပါတ်နဲ့ အဖြေကို သာ ရေးရမှာဖြစ်တယ်။ ဒီမေးခွန်းဟာ ကျောင်းသား ကျောင်းသူတွေရဲ့ အင်္ဂလိပ်စာ တတ်မြောက်မှုကို ခြုံငုံစစ် ဆေးတာ ဖြစ်တယ်။\nမေးခွန်းနံပါတ်(၃)ကတော့ ကျောင်းသား ကျောင်းသူတွေရဲ့ အင်္ဂလိပ်စာ တတ်ကျွမ်းမှုစွမ်းရည်အပြင် မှတ်သား နိုင်မှုစွမ်းရည်ကို စစ်ဆေးတဲ့ မေးခွန်းပုံစံဖြစ်တယ်။ Write the appropriate words or groups of words to complete the sentences or lines of verse. လို့မေးမှာဖြစ်တယ်။ Item (၁၀) ခု မေးထားပြီးတော့ ကွက်လပ်(၁၀)ခုကို ဖြည့်ပေးရမှာ ဖြစ်ပါတယ်။ ကွက်လပ်(၅) ခုက text မှာပါတဲ့ Unit (၁၄) ခုထဲက ကောက်နုတ်ချက်တွေဖြစ်တယ်။\nဒီမေးခွန်းဟာ ကျောင်းသား ကျောင်းသူတွေရဲ့ သင်ယူထားတဲ့ အချက်အလက်တွေနဲ့ ကဗျာတွေကို နားလည် မှတ်သားပြီး ပြန်ပြီးရေးသား တင်ပြနိုင်မှုစွမ်းရည် ရှိမရှိကို စစ်ဆေးတာဖြစ်တယ်။ တိတိကျကျ ပြန်လည် ဖော်ပြတာကိုပဲ လိုချင်တဲ့အတွက် စာလုံးပေါင်း မှားယွင်းမှုမရှိအောင် သတိထားကြဖို့ လိုပါတယ်။ ကွက်လပ် တွေကို ဖြည့်တဲ့နေရာမှာ စကားလုံးတစ်လုံးတည်း ဖြည့်ရတာရှိသလို စကားစုတစ်စု ဖြည့်ရတာမျိုးလည်း ရှိတာကို သတိပြုဖို့လိုပါတယ်။ နမူနာပြရမယ်ဆိုရင်\n1. Looking good does not mean making yourself into ------ ofafamous pop star.\n2. A year is the length of time ------ takes to travel around the sun one time.\n3. March wind ranges; April ------;\nဆိုတဲ့ မေးခွန်းတွေကို ကြည့်မယ်ဆိုရင် နံပါတ် (၁) မှာacarbon copy ဆိုတဲ့စကားလုံးသုံးလုံးလိုပေမယ့် နံပါတ်(၂)မှာတော့ the earth ဆိုတဲ့ စကားလုံး နှစ်လုံးလိုမှာဖြစ်တယ်။ နံပါတ်(၃)မှာဆိုရင် အဖြေက changes စကားလုံး တစ်လုံးလိုမှာဖြစ်တယ်။\nမေးခွန်းနံပါတ်(၄)ဟာ ပြဋ္ဌာန်း စာအုပ်ကို ကျေကျေညက်ညက် လေ့လာထားမှု ရှိ မရှိ စစ်ဆေးနိုင်ဖို့ မေးခွန်း(၅)ခု မေးထားပါတယ်။\nမေးခွန်းနံပါတ်(၄)item 1 နဲ့ item2ကတော့ text မှာပါတဲ့ Unit (၁၄)ခုထဲက ကောက်နုတ်မေးထားတာပဲ ဖြစ်တယ်။ ဒီမေးခွန်းနှစ်မျိုးစလုံးမှာ choices ပေးထားပါတယ။် OR ခံထားတဲ့မေးခွန်းထဲက ကြိုက်ရာ တစ်ပုဒ်ကို ရွေးဖြေကြရမှာ ဖြစ်တယ်။ ကျောင်းသား ကျောင်းသူများဟာ အချက်အလက်ရော သဒ္ဒါပါ မှန်ကန်တဲ့ အဖြေစာကြောင်းများနဲ့ ဖြေကြားရမှာဖြစ်ပါတယ်။\nIV.1.For whom was the first clock withaface and an hour hand made and where was it placed? (OR)\nAmong which age group is sleepwalking most common and when do they grow out of it? လို့ နံပါတ်(၁) မှာ မေးတယ်ဆိုပါစို့။\nပထမမေးခွန်းကို ရွေးပြီးဖြေမယ်ဆိုရင် အဖြေက The first clock withaface and an hour hand was made foraking of France and it was placed inatower of the royal palace. ဒုတိယမေးခွန်းကို ရွေးပြီးဖြေမယ်ဆိုရင် အဖြေက Sleepwalking is most common among children and they grow out of it when they become adolescents. ဖြစ်ပါတယ်။ ဒီမေးခွန်းတွေကို မှန်မှန်ကန်ကန်ဖြေဆိုနိုင်ဖို့ Unit (၁၄) ခုလုံးမှာပါတဲ့ အကြောင်းအရာတွေကို အသေးစိတ်ဖတ်ပြီး မှတ်သားထားဖို့ လိုပါတယ်။\nဒီမေးခွန်းနံပါတ်(၄)ရဲ့ item3နဲ့ item4မှာ မေးလေ့ရှိတဲ့ မေးခွန်းပုံစံတွေထဲက တစ်မျိုးကတော့ Who said these words and to whom were they said? What is the title of the unit from which the sentence is taken?\nဥပမာ Who said these words and to whom were they said? What is the title of the unit from which the sentence is taken?\n“Soon after the two of you left, I builtafire” လို့မေးခဲ့ရင် အဖြေက The man of music and dancing said these words to his friends, the philosopher and the medico. The sentence is taken from (the story) “Too Much Knowledge Maketh Fools. ဖြစ်ပါတယ်။\nမေးနိုင်တဲ့ အလားတူ မေးခွန်းပုံစံနော်တစ်မျိုးကတော့ What is the title of the unit from which the sentence is taken? What does the word underlined in the sentence refer to? အဲဒီစာကြောင်းထဲမှာ It တို့ We တို့ They တို့ Pronoun ကို မျဉ်းတားခဲ့ရင် အဲဒီ Pronoun က ဘာကို ညွန်းတယ်ဆိုတာ အဖြေဝါကျထဲမှာ သဲသဲကွဲကွဲ ဖော်ပြ ဖြေဆိုရမှာ ဖြစ်တယ်။\nဥပမာ what is the title of the unit from which the sentence is taken? What does the word underlined in the sentence refer to?\nThe female mosquito locates her human targets by following the carbon dioxide that we exhale. လို့မေးရင် အဖြေက The title of the unit from which the sentence is taken is ‘Mosquito; Getting to know the enemy.’ The word underlined in the sentence refers to ‘the mosquitos. လို့ ဖြေရပါမယ်။\nဒါမှမဟုတ် နောက်တစ်မျိုးမေးနိုင်တာက What is the title of the unit from which the sentence is taken? What does the following sentence mean? ဆိုတဲ့ မေးခွန်းမျိုးဖြစ်တယ်။ ဥပမာ What is the title of the unit from which sentence is taken? What does the following sentence mean?\nTo my ears it sounded so much like the rhythmic beats of music coming fromadrum that I started dancing to it? လို့မေးလာရင် အဖြေက The title of the unit from which the sentence is taken is “Too Much Knowledge Maketh Fools”. The sentence means that the bubbling noise of the boiling rice sounden so much like the regular repeated pattern of music which comes fromadrum to the man of music and dancing that he started dancing to the bubbling noise of the boiling rice. လို့ ဖြေရပါမယ်။\nဒီအဖြေက နမူနာအဖြေသာဖြစ်တယ်။ ဒီစာကြောင်းရဲ့ ဆိုလိုရင်းကို ပေါ်လွင်စေတဲ့ သဒ္ဒါမှန်တဲ့ ဘယ်အဖြေကို မဆို လက်ခံပါတယ်။ မေးခွန်းရဲ့ ဒုတိယအပိုင်းဖြစ်တဲ့ What does the following sentence mean? ဆိုတဲ့ မေးခွန်းမှာ Unit (၁၄) ခုထဲက စာကြောင်းတစ်ကြောင်းကို ထုတ်နုတ်ပြထားပြီး အဲဒီစာကြောင်းရဲ့ဆိုလိုရင်းကို မေးတာဖြစ်တယ်။\nဒီမေးခွန်းနံပါတ်(၄)ရဲ့ item5ကတော့ ကဗျာတွေထဲက စာကြောင်းနှစ်ကြောင်းလောက်ကိုပေးထားပြီး ဆိုလို ရင်း အဓိပ္ပာယ်ကို ရေးခိုင်းတာပဲ ဖြစ်တယ်။ What do these lines mean? လို့ မေးမှာဖြစ်တယ်။ ဒီမေးခွန်းကို ဖြေနိုင်ဖို့ကတော့ ပြဌာန်းထားတဲ့ ကဗျာတွေရဲ့ အဓိပ္ပါယ်ကို နားလည်သိရှိထားဖို့လိုပါတယ်။\nကဗျာကို အဓိပ္ပာယ်ဖွင့်ဆိုတဲ့အခါမှာ၊ ဆိုလိုရင်းအဓိပ္ပါယ်ရော၊သဒ္ဒါရောမှန်ရပါမယ်။\nဥပမာ What do these lines mean? What is this life if, full of care,- We have no time to stand and stare? ဆိုတဲ့ ကဗျာထဲက စာကြောင်း ၂ ကြောင်းကို ပေးထားတယ်ဆိုပါစို့။ အဲဒီကဗျာ ၂ကြောင်းရဲ့ စကား ပြေကို ပြန်ပေးရမှာ ဖြစ်ပါတယ်။\nမေးခွန်းနံပါတ်(၅)က မေးခွန်းနံပါတ်(၁) B လိုပဲ Unit (၁၄)ခုထဲကစာပိုဒ်တစ်ပိုဒ်ပေးထားပြီး မေးခွန်း(၅)ခုကို ဖြေပေးရမှာဖြစ်တယ်။ ဒီမေးခွန်းတွေကို ကောင်းကောင်းဖြေဆိုနိုင်ဖို့အတွက် ပြဋ္ဌာန်းစာအုပ်ကို ကျေကျေ ညက်ညက်ဖတ်ပြီး အဓိပ္ပာယ်သိရမယ်။ အကြောင်းအရာနဲ့ သဒ္ဒါမှန်ကန်တဲ့ ဝါကျတွေ တည်ဆောက် တတ်အောင်လဲ များများလေ့ကျင့်ထားရပါမယ်။\nဥပမာ-Preventing malaria includesavariety of measures; wearing protective clothing, using repellents and sleeping under bed nets treated with insecticides. လို့ ပေးထားပြီး How can we prevent malaria? လို့ပေးထားပြီး How can we prevent malaria? လို့မေးရင် စာပိုဒ်ထဲမှာ ပေးထားတဲ့ အတိုင်း ပြန်မကူးဘဲ We can prevent malaria by wearing protective clothing, using repellents and sleeping under bed nets treated with insecticides. လို့ မှန်မှန်ကန်ကန် ပြန်ဖြေပေးမှသာ အမှတ်ပြည့် ရမှာဖြစ်တယ်။\nမေးခွန်းနံပါတ်(၆) ကတော့ Punctuation နဲ့ ဆိုင်တဲ့ မေးခွန်းဖြစ်ပါတယ်။ Punctuate the following လို့ မေးမှာဖြစ်တယ်။ capital, comma,semi-colon, colon, full stop, question mark, open and close inverted commas, exclamation mark, apostrophe တွေကို မှန်မှန်ကန်ကန် သုံးစွဲတတ် မတတ် စစ်ဆေးမှာ ဖြစ်တယ်။ အဓိကကတော့ Punctuation တွေကို ဘယ်လိုသုံးရမလဲဆိုတာ သိဖို့အရေးကြီးတယ်။ သတိပေးချင်တာကတော့ Punctuation မေးခွန်းအတွက် အလွတ်ကျက်ဖို့ မလိုပါဘူး။ လေ့ကျင့်ခန်းများ များလုပ်ပေးဖို့လိုပါတယ်။ ဥပမာအားဖြင့် ဝါကျရဲ့အစ စကားလုံးတို့၊ လူနာမည်တို့ကို Capital letter နဲ့ရေးဖို့၊ ဝါကျအဆုံးမှာ အဆိုဝါကျဖြစ်ရင် full stop သုံးဖို့၊ လူတစ်ဦးတစ်ယောက်ကပြောတဲ့ စကားလုံးတွေကို ပေးထားရင် အဲဒီစကားလုံးတွေရဲ့ အစနဲ့အဆုံမှာ inverted commas တွေသုံးဖို့ သိရပါမယ်။\nဥပမာ ဖတ်စာအုပ်ထဲမှာ ပေးထားတဲ့ စာကြောင်းတစ်ကြောင်းကို ကြည့်ရအောင် she is different I said she has manners but she doesn’t have language ဒီစာကြောင်းကို ကြည့်ရင် direct speech နဲ့ ရေးထားတဲ့ ဝါကျဖြစ်တယ်။ ပြောတဲ့သူက First person pronoun ဖြစ်တဲ့ “I”ဖြစ်လို့ Capital letter နဲ့ ရေးရပါမယ်။ သူ့ရဲ့နောက်လိုက်တဲ့ Introductory verb ‘said’ ရဲ့နောက်မှာ comma(,) ရှိရပါမယ်။ I ကပြောတဲ့ အကြောင်းအရာနှစ်ခုက I ရဲ့ တစ်ဖက်တစ်ချက်မှာ ရှိနေတာတွေ့ရပါမယ်။ I ကပြောတဲ့ စကားလုံးတွေက she is different နဲ့ she has manners but she doesn’t have language ဖြစ်လို့ I ကပြောတဲ့ စကားလုံးတွေရဲ့ အစမှာ open inverted commas(“)ရှိပြီး သူပြောတဲ့ စကားတွေရဲ့အဆုံးမှာ close inverted commas(”)ရှိရပါမယ်။\nShe is different ဆိုတဲ့ I ကပြောတဲ့ ပထမအကြောင်းအရာရဲ့ နောက်မှာလည်း ဝါကျမဆုံးသေးလို့ comma ရှိရပါမယ်။ ဝါကျရဲ့ ဒုတိယပိုင်းကိုကြည့်မယ်ဆိုရင် နှစ်ပိုင်းပါတာကို တွေ့ရပါမယ်။ she has manners နဲ့ but she doesn’t have language တို့ ဖြစ်ပါတယ်။ ဒီအပိုင်းနှစ်ပိုင်းကို but ဆိုတဲ့ sentence connector နဲ့ ဆက်ထားလို့ but ဆိုတဲ့ sentence connector ရဲ့ ရှေ့မှာ comma(,)ရှိရပါမယ်။ ဆက်ပြီးကြည့်မယ်ဆိုရင် doesnt ဆိုတဲ့ စကားလုံးဟာ spelling မမှန်ပါဘူး။ does နဲ့ not ကို အတိုကောက် (contracted form) နဲ့ ရေးတာဖြစ်လို့ ‘n’ နဲ့ ‘t’ ကြားမှာ apostrophe (’)ရှိရပါမယ်။ ပြီးတော့ ဝါကျရဲ့အစတွေကို capital letter နဲ့ စပြီးရေးရမှာဖြစ်ပြီး ဝါကျရဲ့ အဆုံးမှာ full stop ရှိရပါမယ်။ ဒီပေးထားတဲ့ ဝါကျကို ကြည့်မယ်ဆိုရင် Punctuation marks စုစုပေါင်း (၁၂) ခုလိုပါတယ်။\nမေးခွန်းနံပါတ်(၇)မှာ အပိုင်း ၂ ပိုင်း ပါဝင်ပါတယ်။ မေးခွန်းနံပါတ်(၇)ပထမပိုင်း VII A က Stylistic Transformation လို့ခေါ်ပါတယ်။ Finish each sentence in suchaway that it means exactly the same as the sentence that is given လို့ မေးမှာဖြစ်တယ်။ ပေးထားတဲ့စာကြောင်း (၁၀) ကြောင်းကို အဓိပ္ပါယ်မပြောင်းလဲစေဘဲ ပြန်ရေးပေးရမှာဖြစ်တယ်။ မလိုတာတွေ ထည့်မရေးပါနဲ့။Writeashort paragraph ဆိုတာကို သတိပြုပါ။ ပေးထားတဲ့ Prompts တွေနဲ့ သဒ္ဒါမှန်တဲ့ ဝါကျတွေ ဆောက်တတ်ဖို့လိုတယ်။ ဥပမာ Dengue Fever အကြောင်းကို ရေးခိုင်းတယ်ဆိုပါစို့။ ပေးထားတဲ့ Prompts တွေက\n- Dengue fever - viral disease – varried - Aedes mosquito\n- Disease occurs mainly – tropical – subtropical regions\nပထမဝါကျမှာ dengue fever ဟာ viral disease ဖြစ်တယ်လို့ အဓိပ္ပါယ်ရလို့ ဖြစ်ခြင်းကိုပြတဲ့ verb to be ဖြစ်တဲ့ “is” ကို သုံးရပါမယ်။ ပြီးတော့ အဲဒါ ဝါကျမှာ viral disease ဟာ singular noun ဖြစ်လို့ article ‘a’ ထည့်ပေးရမယ်။ ပြီးတော့ dengue fever ကို Aedes ခြင်က သယ်ဆောင်တာဖြစ်လို့ whivh is carried by Aedes mosquito လို့ ရေးရပါမယ်။ ဒီနေရာမှာ which ဆိုတဲ့ relative pronoun နဲ့ verb to be ဖြစ်တဲ့ is ကို ထားခဲ့ရင်လည်းပဲ ရပါတယ်။ ဒီအပိုင်းကို passive voice နဲ့ ရေးထားတဲ့အတွက် ပြုလုပ်သူ(agent) ဖြစ်တဲ့ Aedes mosquito ရှေ့မှာ by ထည့်ဖို့လိုပါမယ်။ ပြီးတော့ Aedes mosquito ဆိုတာ ခြင်အမျိုးအစားတစ်မျိုးရဲ့ ကိုယ်ပိုင်နာမည်ဖြစ်လို့ အဲဒီအမည်ရဲ့ရှေ့မှာ definie article ‘ the’ လိုပါမယ်။\nဒါကြောင့် Dengue fever-viral diseasev- carried- Aedes mosquito ဆိုတဲ့ prompts တွေကို ပြန်ရေးရာမှာ Dengue fever isaviral disease, (which is) carried by the Aedes mosquito လို့ ပြန်ရေးရပါမယ်။\nနောက်တစ်ကြောင်းကို ရေးပြရမယ်ဆိုရင် ပေးထားတဲ့ Prompts တွေက disease occurs mainly- tropical- subtropicak regions ဖြစ်ပါတယ်။ ဒီဝါကျကိုကြည့်မယ်ဆိုရင် disease ဆိုတဲ့ စကားလုံးနဲ့ စတာဖြစ်ပေမယ့် ပထမဝါကျမှာ နိဒါန်းပျိုးပြီးသာဖြစ်တဲ့ dengue fever အကြောင်းကို ပြောတာဖြစ်လို့ definite article ‘the’ လိုပါမယ်။ ပြီးတော့ ဒီရောဂါဟာ tropical နဲ့ subtropical ဒေသတွေမှာ ဖြစ်တဲ့အတွက် နေရာကို ဖော်ပြဖို့ in ဆိုတဲ့ preposition လိုပါမယ်။ ပြီးတော့ နေရာဒေသနှစ်ခုအကြောင်း ကိုပြောလို့ tropical နဲ့ subtropical ကို and ဆိုတဲ့ conjunction နဲ့ ဆက်ရပါမယ်။ ဒါကြောင့် disease occurs mainly – tropicak –subtropical regions ဆိုတဲ့ prompts တွေကို ပြန်ရေးရာမှာ The disease occurs mainly in tropicak and subtropical regions. လို့ ပြန်ရေးရပါမယ်။\nဒီလို prompts တွေကိုသုံးပြီး ဝါကျဖြစ်အောင် ပြန်ရေးရာမှာ article တွေဖြစ်တဲ့ “a”တို့ “an”တို့ “the” တို့ လိုရင်တည့်ရမယ်။ verb to be ဖြစ်တဲ့ “am” တို့ “is” တို့ “are”တို့ လိုရင်ထည့်ပေးရမယ်။ မေးခွန်း နံပါတ် (၈)ကတော့ letter writing ဖြစ်ပါတယ်။ ပေးထားတဲ့ မေးခွန်း(၃)ပုဒ်ထဲက ကြိုက်ရာတစ်ပုဒ်ပဲ ဖြေရပါမယ်။ ဒီမေးခွန်းကို ဖြေဆိုတဲ့အခါ သတိပြုရမယ့် အချက်တွေကတော့ ပေးထားတဲ့ညွှန်ကြားချက်တွေကို သေသေ ချာချာဖတ်ဖို့ပဲဖြစ်တယ်။ ဒီနေရာမှာ-(၁) စာရေးမယ့်သူက ဘယ်သူလဲဆိုတာသိဖို့ လိုပါတယ်။ (၂) ဘယ်သူ့ ဆီကို ရေးရမလဲဆိုတာ ကြည့်ပါ။ (၃) ဘာအကြောင်းအရာရေးရမလဲဆိုတာ အရင်သေသေချာချာ ဖတ်ပါ။ ရေးခိုင်းတဲ့ အကြောင်းအရာ တစ်ချက်လား၊ နှစ်ချက်လားဆိုတာ သေသေချာချာဖတ်ပြီးမှ ရေးဖို့လိုပါတယ်။ အရေးကြီးတဲ့ အချက်တစ်ချက်ကတော့ မေးခွန်းမှာ စာရေးသူ (addresser) နဲ့ စာလက်ခံ ရရှိမယ့်သူ (addressee) တွေရဲ့ နာမည်ကို ပေးထားပြီးသားဖြစ်တယ်။ ဒါကြောင့် ကိုယ်ဟာ ဘယ်သူ ဘယ်ဝါဖြစ်တယ်၊ ဘယ်ကျောင်း၊ ဘယ်မြို့နယ်ကဖြစ်တယ်ဆိုတာ လုံးဝထည့်မရေးဖို့ အထူး သတိပေး ချင်ပါတယ်။ နမူနာ မေးခွန်းတစ်ပုဒ်ကို ကြည့်ကြရအောင်၊ You are Nyi Nyi. You live at No.1, Pagoda Road, Pyay.Writealetter to your friend Aung Aung who lives in Bago, asking him which university he would like to join and what he is doing to make his dream come true.\nဒီမေးခွန်းကိုကြည့်ရင် စာရေးမယ့်သူက Nyi Nyi ဖြစ်တယ်။ ဘယ်သူ့ဆီကို ရေးမလဲဆိုတော့ Aung Aung ဆီကိုရေးရမှာဖြစ်လို့ Dear Aung Aung လို့ စရေးမယ်။ ပြီးတော့ ရေးခိုင်းတဲ့အကြောင်းအရာကို ကြည့်မယ်ဆိုရင် asking him which university he would like to join နဲ့ what he is doing to make his dream come true. ဆိုတဲ့ အကြောင်းအရာနှစ်ချက်ပါတဲ့အတွက်ကြောင့် နှစ်ချက်လုံးပါအောင်ရေးမှသာ အမှတ်ကောင်းကောင်းရမှာဖြစ်တယ်။ မေးခွန်းမှာမေးထားတဲ့အကြောင်းအရာကို သေသေချာချာ မဖတ်ဘဲ အလွတ်ကျက်ထားတာ အားလုံးချရေးပြီး ဖြေတာမျိုးဟာ အမှတ်ကောင်းကောင်းမရနိုင်ပါဘူး။ လိုရင်း အချက်အားလုံးပါမှ အမှတ်ကောင်းကောင်းရမယ်။\nမေးခွန်းနံပါတ်(၉) ကတော့ essay writing ဖြစ်ပါတယ်။ ပေးထားတဲ့ ခေါင်းစဉ်(၃) ခုထဲက ကြိုက်ရာတစ်ခုကို ရေးရမှာဖြစ်တယ်။ တက္ကသိုလ်ဝင်စာမေးပွဲအဆင့်မှာ စာစီစာကုံးနဲ့ ပေးစာတွေကို ကောင်းအောင်ရေးနိုင်ဖို့\n(၁) Organization - ဖွဲ့စည်းပုံကောင်းခြင်း။ အကြောင်းအရာအချက်အလက်တွေကို နိဒါန်း၊ စာကိုယ်၊ နိဂုံး စသဖြင့် အစီအစဉ်ကျက် ရေးနိုင်ခြင်းဖြစ်တယ်။\n(၂) Relevancy -သက်ဆိုင်မှုရှိခြင်း၊ မိမိရေးရမယ့် အကြောင်းအရာနဲ့ သက်ဆိုင်တာကိုပဲ ရေးရမှာဖြစ်တယ်။ လုံးဝသက်ဆိုင်မှုမရှိတဲ့ အကြောင်းအရာတွေကိုရေးခဲ့ရင် သက်ဆိုင်မှုမရှိဘူးလို့ သတ်မှတ် မှာဖြစ်လို့ အမှတ်မရနိုင်ဘူး။\n(၃) Content - အချက်အလက်မှန်ကန်ပြည့်စုံခြင်း။ ရေးရမယ့် အကြောင်းအရာနဲ့ စပ်လျဉ်းတဲ့ အချက်အလက်နဲ့ ဥပမာတွေကို ပြည့်ပြည့်စုံစုံ ထည့်သွင်းရေးသားနိုင်ဖို့လိုပါတယ်။\n(၄) Language - အသုံးအနှုန်း မှန်ကန်ခြင်း။ သုံးတဲံစကားလုံးဝေါဟာရတွေမှန်ခြင်း၊ ကောင်းခြင်း၊ လှခြင်း၊ ကြွယ်ဝခြင်းနဲ့ သဒ္ဒါမှန်မှန်၊ ဝါကျဖွဲ့စည်းပုံမှန်မှန်နဲ့ ဝါကျအမျိုးမျိုးရေးတတ်ခြင်းတို့ဖြစ်တယ်။\n(၅) Presentation - တင်ပြပုံကောင်းခြင်း။ ရေးတဲ့အကြောင်းအရာကို စာဖတ်သူ ဖတ်လို့ကောင်းအောင် ဖွဲ့နွဲ့တင်ပြနိုင်စွမ်းရှိရပါမယ်။\n(၆) ပေးစာရေးရာမှာဖြစ်ဖြစ်၊ စာစီစာကုံးရေးရာမှာပဲဖြစ်ဖြစ် မလိုအပ်ဘဲ အလွန်ရှည်လျားတဲ့ စာတွေ၊ စာစီစာကုံးတွေကို မရေးဘဲ ကျစ်ကျစ်လျစ်လျစ် ထိထိမိမိနဲ့ သဒ္ဒါမှန်မှန်နဲ့ ရေးဖို့ပဲအရေးကြီးပါတယ်။ ဥပမာ Enemies of youths today ဆိုတဲ့ စာစီစာကုံးရေးခိုင်းမယ်ဆိုရင် enemy တစ်ခုတည်းရေးလို့မရပါဘူး။ enemy တစ်ခုတည်းအကြောင်းကို ရေးရင် အမှတ်ကောင်းကောင်း မရနိုင်ပါဘူး။\nတက္ကသိုလ်ဝင်စာမေးပွဲဖြေဆိုကြမယ့် ကျောင်းသား ကျောင်းသူတွေကို အထူးမှာချင်တာကတော့ ပြဌာန်း စာအုပ် မှာပါတဲ့ unit (၁၄) ခုလုံးက စာပိုဒ် passages တွေကို တစ်ခုမကျန် သေသေချာချာ ဖတ်ရှုမှတ်သားဖို့၊ ပေးထားတဲ့ လေ့ကျင့်ခန်းတွေကို များများပြုလုပ်ကြဖို့၊ ကဗျာတွေကိုလည်း ရွတ်ဆိုနိုင်ရုံ သာမက အဓိပ္ပါယ် ဖွင့်ဆိုတတ်အောင် ကြိုးစားဖို့လိုပါတယ်။ ပေးစာနဲ့ စာစီစာကုံးတွေကိုလည်း ကျစ်ကျစ် လစ်လစ်နဲ့ ဆီလျော် မှန်ကန်အောင် ရေးတတ်ဖို့လည်း ကြိုးစားပါ။ ဒါမှ တက္ကသိုလ်ဝင်စာမေးပွဲကို ထူးထူးချွန်ချွန်ဖြေဆို အောင်မြင် နိုင်မှာဖြစ်ပါတယ်။\nPosted by moi at 3:31 PM\nBlog Archive June (284) May (523) April (388) March (313) February (354) January (255) December (317) November (198) October (269) September (293) August (288) July (314) June (343) May (333) April (330) March (333) February (396) January (459) December (353) November (646) October (302) September (176) August (176) July (178) June (176) May (268) April (149) March (156) February (163) January (173) December (155) November (188) October (212) September (223) August (562) July (312) June (349) May (321) April (288) March (448) February (465) January (336) December (308) November (212) October (221) September (307) August (329) July (568) June (584) May (267) April (181) March (214) February (150) January (196) December (90) November (345) October (193) September (1) August (25) July (42) June (7) May (1)


ဗုဒ္ဓမြတ်စွယ်တော်ပွား နှစ်ဆူဖူးမျော်နိုင်ပြီ | Myanmar Gazette News Media Forum Network\nHome » Copy/Paste » ဗုဒ္ဓမြတ်စွယ်တော်ပွား နှစ်ဆူဖူးမျော်နိုင်ပြီ\nPosted by ဦးေကာက္ on Aug 6, 2011 in Copy/Paste | 15 comments\nမမျှော်လင့်ဘဲနှင့် ရုတ်တရက်ကြွရောက်လာသောတရုတ်ပြည် ပီကင်းမြို့ ဆင်ခြေဖုံး ရှုခင်းကောင်းလှသည့် အနောက်ဖက်တောင်ကုန်းများပေါ်ရှိ (လိကွမ်း)ဘုန်းတော်ကြီးကျောင်းတော်အတွင်းတွင် တည်ရှိခဲ့ပြီးဤမြတ်ဗုဒ္ဓစွယ်တော်သည် တရုတ်ပြည်တွင် ကိန်းဝပ်စံပယ်တော်မူသည်မှာ နှစ်ပေါင်း (၁၅၀၀) ကျော်ခဲ့ပြီဖြစ်သည်။၎င်းဗုဒ္ဓမြတ်စွယ်တော်ပွားအား ၂.၈.၂၀၁၁၁ (အင်္ဂါနေ့) နေ့လည် (၂းဝ၀) နာရီအချိန်တွင် ရန်ကုန်အပြည်ပြည်ဆိုင်ရာလေဆိပ်မှ ပြည်မြို့ ရွှေပေါက်ပင်တောရကျောင်းတိုက်ဆရာတော် ဘဒ္ဒန္တသောမာစာရဦးစီးပင့်ဆောင်ခဲ့သည်။\nပြည်မြို့ ရွှေပေါက်ပင်တောရကျောင်းတိုက်သို့ မပင့်ဆောင်မီရန်ကုန်မြို့၊ မြောက်ဒဂုံမြို့နယ်၊ ဗိုလ်မှူးဗထူးလမ်းပေါ်ရှိ နာရေးကူညီမှုအသင်း(ရန်ကုန်)သို့ ခေတ္တခဏကိန်းဝပ်အပူဇော်ခံယူခဲ့ရာ နာရေးကူညီမှုအသင်း(ရန်ကုန်) ဝန်ထမ်းများ၊ အသင်းသူ/သားများ၊ ရွှေပေါက်ပင်ဆရာတော်ကြီး၏ တပည့် ဒါယကာ၊ ဒါယကာမများနှင့် “အိုကေ” ကုသိုလ်ဖြစ်သာသနာပြု ရှမ်းတီးဝိုင်းအဖွဲ့တို့မှ အနီးကပ်ဖူးမြော်ခဲ့ကြပြီးနောက် နေ့လည် (၃း၃၀) နာရီအချိန်တွင် နာရေးကူညီမှုအသင်း(ရန်ကုန်)မှ ပြန်လည်ပင့်ဆောင်ကာပြည်မြို့ရွှေပေါက်ပင်တောရကျောင်းတိုက်တွင် အပူဇော်ခံထားရှိရန်အတွက် ဆရာတော်ဘဒ္ဒန္တသောမာစာရ၊ ဥက္ကဌဦးကျော်သူနှင့်အတူအသင်းသားများတို့မှ ကိုယ်တိုင်ကိုယ်ကျ ပြည်မြို့သို့လိုက်ပါပြီးဗုဒ္ဓမြတ်စွယ်တော်ပွားအားပင့်ဆောင်ကူညီဆောင်ရွက်ခဲ့သည်။\nဗုဒ္ဓစာပေသမိုင်းမှတ်တမ်းများအရ မြတ်စွာဘုရားပရိနိဗ္ဗာန်စံတော်မူ၍ တေဇောဓါတ်လောင်ပြီးသောအခါ လူ့ပြည်၌ စွယ်တော်နှစ်ဆူကျန်ရစ်ခဲ့သည်။ တစ်ဆူအားသီဟိုဋ္ဌ်ကျွန်း (သီရိလင်္ကာ)သို့ ပင့်ဆောင်သွားခဲ့ပြီးကျန်တစ်ဆူအား ရှေးဟောင်းဥဒျာနပြည်သို့ ပင့်ဆောင်သွားခဲ့ပါသည်။ ခရစ်နှစ် ငါးရာစုနှစ်အတွင်းမှ စတင်၍ မင်းဆက် အဆက်ဆက်ကာလအတွင်းတရုတ်ပြည် အလယ်ပိုင်း၌ တိုင်းပြည် မငြိမ်မသက် ဖြစ်ပွားနေစဉ် စွယ်တော်အားတစ်နေရာမှ တစ်နေရာသို့ ပင့်ဆောင်ယူခဲ့ကြပြီးနောက်ဆုံး၌ တရုတ်ပြည် မြောက်ပိုင်းရှိ လျောင်မင်းဆက် မြို့တော်ဖြစ်သောယယ့်(န်)ကျင်း (ယခုပီကင်း) မြို့သို့ ရောက်ရှိလာခဲ့သည်။ (အေဒီ ၁၀၇၁ ခု၊ ဩဂုတ်လ ၂၈ ရက်မှ စက်တင်ဘာလ ၂၅ ရက် အတွင်း)၌ ဗုဒ္ဓစွယ်တော်ကိုကျောက်ယှီး-ယ်န်စေတီတော်၌ ဌာပနာခဲ့ကြောင်းဖော်ပြပါရှိသည်။ ဤ သို့ဖြင့် ဗုဒ္ဓစွယ်တော်သည် ပီကင်းမြို့တော်သို့ ရောက်ရှိလာခြင်းပင်ဖြစ်တော့သည်။\nကျောက်ယှီး-ယ်န်စေတီတော် တည်ရှိရာလိကွမ်းဘုန်းတော်ကြီးကျောင်းတွင် ခရစ်နှစ် (၈)ရာစုကတည်ထောင်ခဲ့သောကျောင်းဖြစ်သည်။ စွယ်တော်မြတ် ကိန်းဝပ်ရာ အထပ်ဆယ်ထပ် ပါရှိသော ရှစ်မြောင့်ပုံစေတီတော်ကို ကျောင်းဝင်း၏ အရှေ့တောင်ထောင့်တွင် တည်ထားသည်။ စေတီတော် အုပ်ချပ်များတွင် ဗုဒ္ဓရုပ်ပုံတော်များခပ်နှိပ်ထားသောကြောင့် ဤဘုရားကို “ဗုဒ္ဓရုပ်ပုံတစ်ထောင်စေတီ” ဟူ၍လည်းလူသိများကြသည်။\nလိကွမ်းဘုန်းတော်ကြီးကျောင်းသည် လွန်ခဲ့သော နှစ်ရာပေါင်းများစွာကတည်းကပင် ဘုရားဖူးသူများအဖို့ ပီကင်းမြို့ရှိ စိတ်ဝင်စားဖွယ် ထင်ရှားသောနေရာတစ်နေရာ ဖြစ်ခဲ့သည်။ ခရစ်နှစ် ၁၉၀ဝ ပြည့်နှစ်တွင် နယ်ချဲ့ရှစ်နိုင်ငံမှ တပ်များသည် ပီကင်းမြို့တော်သို့ ကျူးကျော်ဝင်ရောက်ခဲ့ပြီးလုယက် ဖျက်ဆီးမှုကြောင့် ပျက်စီးမှုအမြောက်အများ ကြုံတွေ့ခဲ့ရသည်။ မြို့တော်ဆင်ခြေဖုံးရှိ လိကွမ်းဘုန်းကြီးကျောင်းနှင့် ကျောက်ယှီး-ယန်းစေတီတော်တို့မှာလည်းအမြောက်လက်နက်များဒဏ်မှ မလွတ်ကင်းခဲ့ ကြချေ။ ပစ်ခတ်တိုက်ခတ်မှုများ ပြီးဆုံးသွားချိန်၌ ကျောင်းရှိဘုန်းတော်ကြီးများသည် ထိုနေရာကို ရှင်းလင်းကြသောအခါ ဗုဒ္ဓစွယ်တော် ကိန်းဝပ်တော်မူရာ ကျောက်သားကြုတ်ကိုတွေ့ရှိခဲ့သည်။ ယနေ့ ရှန်းယှီးပြည်နယ် မြောက်ပိုင်းတွင် ဟန့်ပြည်ထောင်သည် မင်းဆက် ငါးဆက်ကာလ (အေဒီ ၉၀ရ – ၉၆၀) နောက်ပိုင်းကာလအတွင်းတည်ရှိခဲ့သော ပြည်ထောင်ဖြစ်ပြီးနောင်အခါတွင် ဆုန်းမင်းဆက်၏ သိမ်းပိုက်ခြင်းကိုခံရသည်။ ထို့ကြောင့် ခရစ်နှစ် ၁၀၇၁ ခုနှစ်တွင် ထိုစေတီတော်၌ ဗုဒ္ဓစွယ်တော်ကိုဌာပနခဲ့ရာ ပြန်လည်တွေ့ရှိသည့် ၁၉၀ဝ ပြည့်နှစ်အထိဆိုလျှင် မြတ်စွယ်တော် ကိန်းဝပ်တော်မူခဲ့သော ကာလမှာ နှစ်ပေါင်း (၈၃၀) ကြာမြင့်ခဲ့ပေပြီ။\nမြတ်ဗုဒ္ဓစွယ်တော်ကို ၁၉၀ဝ ပြည့်နှစ်တွင် ပြန်လည်တွေ့ရှိပြီးနောက်ပိုင်းရာစုနှစ်ဝက်ခန့် အတွင်းခေတ်ပျက် အခြေအနေဆိုးကြောင့် ဘုန်းတော်ကြီးများအဖို့ မြတ်စွယ်တော်ကိုထိုက်ထိုက် တန်တန် ပူဇော်ခြင်းမပြုနိုင်ခဲ့ချေ။ တရုတ်ပြည် လွတ်မြောက်ပြီးသောအခါမှ ပီကင်းမြို့တော်ရှိ ဗုဒ္ဓ ဘာသာဝင်များ၏ ရှေ့ဆောင် ရှေ့ရွက်ပြုမှုနှင့် ပြည်သူ့အစိုးရ၏ ပံ့ပိုးကူညီမှုတို့ကြောင့် ၁၉၅၅ ခုနှစ် တွင် မြတ်စွယ်တော်အားကွမ်ကျိဘုန်းတော်ကြီးကျောင်းသို့ ပင့်ဆောင်ခဲ့သည်။ စွယ်တော်အားရတနာခုနှစ်ပါးစီခြယ်သော ရွှေသားစေတီတော်အတွင်း ကိန်းဝပ်စံပယ်တော်မူစေပြီး သရီရအဆောင်တော်တွင် အပူဇော်ခံထားရှိသည်။ မြန်မာနိုင်ငံနှင့် သီရိလင်္ကာနိုင်ငံတို့မှ ဗုဒ္ဓဘာသာဝင်များ၏ မေတ္တာရပ်ခံချက်အရ မြတ်စွယ်တော်သည် အဆိုပါနိုင်ငံများသို့ တစ်ကြိမ်စီဒေသစာရီ ကြွချီခဲ့ရာဗုဒ္ဓဘာသာ ဝင်ပြည်သူများကသောင်းသောင်းဖြဖြလှိုက်လှိုက်လှဲလှဲ ကြည်ညိုဖူးမြော်ခဲ့ကြသည်။\n၁၉၅ရ ခုနှစ်တွင် တရုတ်ပြည်ရှိ ဗုဒ္ဓဘာသာဝင်များသည် ဗုဒ္ဓယဉ်ကျေးမှုနှင့်အညီစေတီတော် သစ်တစ်ဆူတည်ရန် အဆိုပြုခဲ့ကြသည်။ မြတ်စွယ်တော်အားအစဉ်ဖူးမြော်နိုင်မည့် အတည်တကျ နေရာရှိရန်နှင့် ထူးခြားသော သမိုင်းဝင်စေတီတော်ဟောင်းနေရာကို ထိန်းသိမ်းရန်ဖြစ်သည်။ ဤသို့ဖြင့် ၁၉၅၈ ခုနှစ် နွေရာသီမှ ၁၉၆၄ ခုနှစ် နွေဦးပေါက်ရာသီကာလအတွင်း ခံ့ညားထည်ဝါလှသော စွယ်တော်စေတီတော်သစ်နှင့် အခြားသာသနာ့အဆောက်အအုံများကိုတည်ဆောက်ပြီးစီးခဲ့သည်။\nအမြင့် (၅၁) မီတာရှိပြီးဘုံ (၃၁) ဆင့်ပါရှိသောစေတီတော်သစ်အားမြေပြင်မှ အမြင့် (၇.၇) မီတာနှင့် အကျယ်အဝန်း (၂၂) စတုရန်းမီတာရှိသောဖိနပ်တော်ပေါ်တွင် တည်ထားသည်။ စေတီတော်အား ဂန္တဝင် တရုတ်ဗုဒ္ဓယဉ်ကျေးမှုလက်ရာမပျက်စေရန် ခေတ်မီဆောက်လုပ်ရေးနည်းစနစ်များဖြင့် တည်ဆောက်ထားခြင်းဖြစ်သည်။ အဆောက်အဦးခန်းမအလယ်တွင် ကျောက်သားဖြင့် ပြုလုပ်ထားသော ဝဇီရပလ္လင်တော်ရှိပြီးပလ္လင်တော်ပေါ်၌ မြတ်စွယ်တော်ကိန်းဝပ်ရာ ရတနာခုနှစ်ပါးစီခြယ်သော ရွှေသားစေတီကိုဖူးမြော်နိုင်သည်။\n၁၉၆၄ ခုနှစ်၊ ဇွန်လ (၂၅)ရက်နေ့တွင် တရုတ်ပြည် ဗုဒ္ဓဘာသာဝင်အသင်းသည် စွယ်တော်စေတီတော် စတင်ဖွင့်လှစ်သည့် ဘုရားပွဲတော် အခမ်းအနားအားကျင်းပခဲ့သည်။ ကမေ႓ာဒီးယား၊ သီရိလင်္ကာ၊ အင်ဒိုနီးရှား၊ ဂျပန်၊ လာအို၊ မွန်ဂိုးလီးယား၊ နီပေါလ်၊ ပါကစ္စတန်၊ ဗီယက်နမ်နှင့် တောင်ဗီယက် နမ်တို့မှ စသည့် ဗုဒ္ဓဘာသာဝင် ကိုယ်စားလှယ်များသည် မြတ်စွယ်တော်စေတီဖွင့်ပွဲသို့ တက်ရောက်ခဲ့ ကြသည်။\nတရုတ်ပြည် ဗုဒ္ဓမြတ်စွယ်တော်ပွားသည် ပြည်မြို့ ရွှေပေါက်ပင်တောရကျောင်းတိုက်သို့ ၃.၈.၂၀၁၁ ရက်နေ့ ည (၁၂းဝ၀) နာရီအချိန်တွင် ရောက်ရှိကိန်းဝပ်စံပယ်ခဲ့ရာ ယင်းည၌ အဖြူရောင်အဆင်းရှိသောတောက်တဲ့ကြီးတစ်ကောင်လာရောက်ကြိုဆိုဖူးမြော်ခဲ့သလို ၄.၈.၂၀၁၁ ရက်နေ့ နံနက်တွင်လည်း မြန်မာတို့၏ ကျက်သရေဆောင် အထွတ်အမြတ်ထားရာဖြစ်သောဥဒေါင်းတစ်ကောင်သည်လည်း ရွှေပေါက်ပင် တောရကျောင်းတိုက်ဝင်းအတွင်းသို့ လာရောက်ဖူးမြော်ခဲ့ပုံကိုလည်း တွေ့မြင်ခဲ့ရသည်။\nထိုမျှလောက် ထူးခြားတန်ခိုးကြီးမားလှသောတရုတ်ပြည်မှ ဗုဒ္ဓမြတ်စွယ်တော်ပွားနှင့် ၂၀၀၉ ခုနှစ်၊ နိုဝင်ဘာလတွင် ပြည်မြို့ ရွှေပေါက်ပင်တောရကျောင်းတိုက်သို့ ကြွရောက်လာခဲ့သောသီဟိုဋ္ဌ်ကျွန်း (သီရိလင်္ကာ)မှ ဗုဒ္ဓမြတ်စွယ်တော်ပွားတစ်ဆူ (လူ့ပြည်ရှိဗုဒ္ဓမြတ်စွယ်တော်ပွားနှစ်ဆူ)တို့သည် ပြည်မြို့ ရွှေပေါက်ပင်တောရကျောင်းတိုက်အတွင်း၌ သီတင်းသုံး ကိန်းဝပ်စံပယ်တော်မူနေပြီး ဖြစ်ပါ၍ ဗုဒ္ဓအနွယ် ဝင် မြန်မာပြည်သူ/သားအပေါင်း ကြွရောက်၍ အနီးကပ်ဖူးမြော်ကြည်ညိုနိုင်ပြီ ဖြစ်ပါကြောင်းနိဗ္ဗာန် အကျိုးဆော်၍ နှိုးဆော်လိုက်ပါသည်။\nကမ႓ာ့ပြည်သူ/သားများ မြန်မာပြည်သူ/သားများ သောကကင်းဝေ ငြိမ်းချမ်းသာယာဝပြောကြပါစေ။\nfacebook မှ ကူးယူဖော်ပြပါသည်။\nတောက်တဲ့ ကြီးက ဘယ်ကပါလာတာတုန်း ။အမလေး ကြက်သီးထစရာကြီး ။ မြတ်စွာဘုရားရဲ့စွယ်တော် တွေက အကြီးကြီး တွေပဲနော် ။ ရွာထဲမှာ ဖူးခွင့်ရလို့ကျေးဇူးတင်ပါတယ်။\nဗုဒ္ဓစွယ်တော် ဘယ်နေရာ၊ ဘယ်ဒေသမှာ ဘယ်နှစ်ရက် သီတင်းသုံးမယ်ဆိုတာလေးများ သိတဲ့သူများ ရှိရင် ပြောပေးကြပါဦး။ ရန်ကုန်မှာကော သီတင်းသုံးမှာလား သိချင်ပါတယ်။ ဖူးချင်လို့ပါ။ ဒီစွယ်တော်က ကျွန်တော်တို့ငယ်ငယ်တုန်းက မြန်မာပြည် ကြွလာပြီးကမ္ဘာအေးမှာ ကိန်းဝပ်စံပယ်အဖူးမြှော်ခံခဲ့ ဖူးတဲ့ စွယ်တော်မဟုတ်လား၊ ဗုံးပေါက်ကွဲမှုတောင် ဖြစ်ခဲ့သေးတယ်လေ။\nဘယ်သူ့အစီအစဉ်နဲ့ပင့်လာတာလဲမသိဘူး။ ကိုကျော်သူကိုတွေ့တယ်ဆိုတော့ အစိုးရအစီအစဉ်တော့ မဟုတ်လောက်ဘူး။ TV တွေထဲမှာ သတင်းမပါလောက်ဘူးထင်တယ်။ TV သတင်းတွေလဲ မှန်မှန် မကြည့်ဖြစ်တော့ မသိဘူး။\nခုလို ဗုဒ္ဓမြတ်စွယ်တော်ကို သေသေချာချာ ရှင်းရှင်းလင်းလင်းဖူးတွေ့ခွင့်ရတဲ့အတွက် ကျေးဇူးတင်ပါတယ်။\nမြောက်ဦးမှာလဲ ဗုဒ္ဓအံတော် တဆူ ကိန်းဝပ်နေတာ ရှိတယ်လို့ ကြားသိရပါတယ်။ မြောက်ဦးရောက်တုန်း က ဖူးဖို့ သွားရောက်ခဲ့ပေမယ့် ဗုဒ္ဓအံတော် ထိန်းသိမ်းထားတဲ့ ဆရာတော် ခရီးသွားနေလို့ ကိုယ်တိုင် မျက်မြင် မဖူးခဲ့ရပါဘူး။ ဓာတ်ပုံတော့ ဖူးခဲ့ရပါတယ်။ အံတော် သမိုင်းလဲ ဖတ်ခဲ့ရပါတယ်။ မြောက်ဦးက အံတော်ကတော့ ခုမြင်ရတဲ့ စွယ်တော်လို ဆင်စွယ်ရောင် ပြောင်ချော မဟုတ်ပါဘူး။ ဓာတ်ပုံထဲမှာ နှစ်ချို့ကျောက်သားအသွင်နဲ့ ဖူးခဲ့ရတာပါ။ သေချာတာကတော့ စွယ်တော်ကော အံတော်ကော ခုခေတ် လူသားတွေရဲ့ သွားတွေနဲ့ နှိုင်းယှဉ်ရင် တော်တော်လေး ကြီးတာ ကို တွေ့ရပါတယ်။\nဗုဒ္ဓအံတော် စစ်မှန်တယ်ဆိုရင် ရဟန်းပြည်သူ ရှင်လူအများ ဖူးမြှော်နိုင်အောင် စီစဉ်ကြရင် သိပ်ကောင်းမှာပဲ။ သူများနိုင်ငံမှာ ကိန်းဝပ်စံပယ်နေတဲ့ စွယ်တော်ကို မြန်မာပြည်သူအများ ဖူးမျှော်နိုင်အောင် ပင့်ဆောင်နိုင်ဖို့ စီစဉ်နိုင်သေးတာပဲ.. မြန်မာပြည်က အံတော်ကို မြန်မာပြည်ကလူတွေ ဖူးနိုင်အောင် စီစဉ်ပေးသူများရှိစေချင်ပါတယ်။\nနေပြည်တော်တွင် ယခုအခါ လူအများ စိတ်ဝင်စားလျက်ရှိသည့် ထူးဆန်းသော ကျောက်တုံးကြီးအား သွားရောက် လေ့လာ ကြည့်ရှုသူ များလျက် ရှိကြောင်း သိရသည်။ လူအများ စိတ်ဝင်စားနေသည့် ကျောက်တုံးကြီးမှာ ကျိုက်ထီးရိုးဘုရား ကျောက်တုံးကြီးကဲ့သို့ပင် အလားသဏ္ဌာန် တူညီသော ကျောက်တုံးစွန်း တစ်ခုတွင် တည်ရှိနေပြီး အောက်ခံ ကျောက်တုံး အစွန်း၌ ဟန်ချက်ညီစွာ တည်ရှိနေပြီး တွန်းကြည့်က လှုပ်၏။ အောက်ခံ ကျောက်မျက်နှာပြင်နှင့် အပေါ် ကျောက်တုံး ထိစပ် မျက်နှာပြင်အောက်မှ ဝါးခြမ်းပြားနှင့် ထိုးကြည့်လျှင် လွတ်ကြောင်း တွေ့ရှိရသည်။ ၎င်း ကျောက်တုံးကြီး တည်ရှိရာ နေရာမှာ နေပြည်တော် ပျဉ်းမနားမြို့ အရှေ့ဘက် ပေါင်းလောင်းမြစ်အား ကျော်လွန်ပြီး တောင်ပေါ် ကျေးလက်တိုင်းရင်းသားများ နေထိုင်ရာ ကူးတို့ဆိပ် ကျေးရွာအုပ်စု တောင်ဘက်စွန်း ရွှေပြည်သာယာ ကျေးရွာ အရှေ့တောင်ဘက် ကျောက်အိုင် တောင်ကြောပေါ်တွင် တည်ရှိပြီး ပျဉ်းမနားမြို့မှ သွားလျှင် ၁၂ မိုင် ၁၃ မိုင်ခန့် ဝေးကြောင်း သိရသည်။ ကျောက်တုံးကြီး တည်ရှိမှန်း သိရှိဖော်ထုတ်သူမှာ ပျဉ်းမနားမြို့၊ ကန်ဦးကျွန်းတော ဘုန်းတော်ကြီးကျောင်းမှ ဆရာတော် ဦးမာနိတ ဖြစ်ပြီး ဆရာတော်အား ၎င်းအရပ်၌ ကျိုက်ထီးရိုးဘုရား အဆင်းသဏ္ဌာန်တူ ကျောက်တုံးကြီးရှိကြောင်း အိပ်မက်အရ ဆရာတော် ဦးမာနိတနှင့် ပျဉ်းမနားမြို့မှ ဓာတ်ပုံဗီဒီယို ရိုက်ကူးရေး လုပ်ငန်း လုပ်သူ ဦးချစ်ကို၊ အဖော်နှစ်ဦး ပေါင်း လေးဦးတို့သည် အိပ်မက်ပါအတိုင်း ၎င်းအရပ်သို့ သွားရောက်၍ ဒေသခံတစ်ဦး ဖြစ်သည့် ကိုဟန်ငြိမ်းဦး ဆိုသူအား ဤတောင်ကြောပေါ်တွင် ကျိုက်ထီးရိုးဘုရား အလားသဏ္ဌာန်တူ ကျောက်တုံးကြီးများ တွေ့မိသလား မေးမြန်းရာမှ ဤတောင်ကြောတွင် အမှန်တကယ် ရှိကြောင်း ပြောသဖြင့် ကိုဟန်ငြိမ်းဦး လမ်းပြရှာဖွေရာမှ တွေ့ရှိခဲ့ကြောင်း ဆရာတော် ဦးမာနိတက မိန့်ကြားသည်။\n“ဒီကျောက်တုံးကြီးက ဟိုကတည်းက ရှိနေခဲ့တာ။ ကျွန်တော်တို့ တောင်ကြောပေါ် ဒီကျောက်တုံးကြီးအောက် လိုဏ်ဂူထဲမှာ မီးသွေးဖုတ်စဉ်က ဒီကျောက်တုံးကြီးက တင်ရုံ တင်နေတာ။ ငလျင်တွေဘာတွေလှုပ်ရင် ကျောက်တုံးကို ပြုတ်ကျရင် အခက်တွေ့မယ်ဆိုပြီး ကုတ်နဲ့ လူငါးဦးခန့် ကုတ်နဲ့ ကော်ချခဲ့ဖူးတယ်။ လှုပ်သာလှုပ်တယ် ပြုတ်ကျမသွားဘူး” ဟု ဦးသိန်းလွင် (တပ်မတော်အငြိမ်းစား) ယခု ရွှေပြည်သာယာ ဘုန်းတော်ကြီးကျောင်း ဆရာတော် ဖြစ်နေသည့် ဦးသုမနက ပြောပြသည်။ ကျောက်တုံးကြီး၏ အရွယ်အစားမှာ လုံးပတ် ၃၈ ပေ ၁ဝ လက်မ၊ အလျား ၁၈ ပေ၊ အနံ ၁၁ ပေ လေးလက်မ၊ အမြင့် ၁ဝ ပေ လေးလက်မ ရှိပြီး အောက်ခံ ကျောက်ပြားနှင့် ကျောက်တုံး ထိစပ် ဧရိယာ အလျား သုံးပေ ၉ လက်မ၊ အနံ နှစ်ပေ နှစ်လက်မ ရှိကြောင်း၊ ကျောက်တုံးကြီး ကျောက်စွန်းထွက် ဧရိယာမှာ ၆၆ ပေ ရှိကြောင်း သိရသည်။ “ဒီတောင်ကြောကိုတော့ ကျောက်အိုင်တောင်ကြောဟု ခေါ်တယ်။ ဘာလို့ ကျောက်အိုင်တောင်ကြောလို့ ခေါ်လဲဆိုရင် ဒီတောင်ကြောပေါ်မှာ အခု ကျောက်တုံးကြီးနှင့် အနီးပတ်ဝန်းကျင်မှာ ကျောက်အိုင်ကြီး ရှိပြီး ဒီကျောက်အိုင်ရဲ့ ရေအနက်ကတော့ လူကြီး လက်ခုပ်တစ်ဖောင် နက်တယ်။ အကျယ်ကတော့ ၁၅ ပေ ပတ်လည်ခန့် ရှိမယ်။ ကျောက်အိုင်ရဲ့ အနီးဝန်းကျင်မှာတော့ နတ်ရေတွင်း တစ်ခု ရှိတယ်။ အနက် တစ်ပေခွဲလောက် ရှိတယ်” ဟု ၎င်း ဒေသခံ ကိုဟန်ငြိမ်းဦးက ပြောသည်။ ယခုအခါ ၎င်း ကျောက်တုံး အထက်၌ စေတီတစ်ဆူ တည်ရန်အတွက် သာသနာရေး ဝန်ကြီးဌာနသို့ လျှောက်ထားရန် ဂေါပက အဖွဲ့များ ဖွဲ့စည်း ဆောင်ရွက်သွားမည် ဖြစ်ကြောင်း၊ ၎င်း ကျောက်တုံးကြီးအား လာရောက် လေ့လာသူများ မကြာခဏ ရောက်ရှိကြောင်း သိရသည်။\nဘယ်နေ့နောက်ဆုံးလဲ ဖူးမြော်ရမှာက ဘယ်တော့ပြန်ကြွမှာလဲ ၄ ရက်နေ့က ပုံတွေဆိုတော့လေ….\nမြတ်ဗုဒ္ဓရဲ ့စွယ်တော် ဓါတ်ပုံကို\nဖူးမြော်ခွင့် ရတဲ့ အတွက်\nယခုကဲ့သို ့ပြုသော ကုသိုလ်ကောင်းမှုကြောင့်\nပျော်ရွှင် ကျန်းမာ ချမ်းသာ ပါစေ ဗျား\nကျွန်တော်တို့ လူမျိုးရဲ့ ဗုဒ္ဓဘာသာအပေါ်ယုံကြည်သက်ဝင်မှုက အံ့ဩလောက်စရာပါ။ မရှိတော့တဲ့ ဗုဒ္ဓရဲ့ သွားတစ်ချောင်းအပေါ်မှာတောင် အတော်တန်ဖိုးထားကြတယ်။\nဒါပေမယ့် အဲဒီစွယ်တော် (သွား) က ဘာဖြစ်လို့ သာမန်ထက်ကြီးနေရတာလဲ။ ဗုဒ္ဓလဲ လူသားတစ်ဦးပဲမဟုတ်ဘူးလဲ။ ဒီမေးခွန်းကို မေးချင်တာ အင်း ……၂၀၀၄ လောက်ကတည်းက။ နောက်ပြီး လူသွားနဲ့လည်း မတူဘူးနော်။\nတယောက်ယောက်က….ရှေးးးးး ကထဲက… စွယ်တော်အစစ်ကို.. တခုခုနဲ့လဲထားလိုက်ပုံရပါတယ်.။ ဒါမှမဟုတ်.. စွယ်တော်အစစ်ဆိုတာကိုက.. မရှိခဲ့တာဖြစ်မှာပါ…။\nသွားဆရာဝန်တွေ..ပါမောက္ခတွေကို .. စစ်ဆေးခိုင်းစေသင့်တယ်..။\nအင်တာနက်မှာဆိုတော့ လူမျက်နှာပြစရာမလိုလို့ သတ္တိကောင်းကောင်းနဲ့ ရေးပါတော့မယ်။\n(အဲဒီကျုပ်အယူအဆဆိုတာကလဲ မွေးကတည်းကပါတာတော့ မဟုတ်ဘူးပေါ့။ မဟာဂန္ဓာရုံ ဆရာတော်ဘုရားကြီး၊ မဟာစည်ဆရာတော်ဘုရားကြီး စသည်တို့ရဲ့ ဟောပြောချက် ယူဆချက်တွေ ကြားနာမှတ်သားရင်း ခေါင်းထဲရောက်နေတာမျိုးပေါ့ ..။)\nအဲ .. ကျုပ်အယူအဆကတော့ –\nဘုရားရှင်ဟာ လူစစ်စစ်ပဲဖြစ်ပြီး ၊ အဲဒီခေတ်ကလူတွေထဲမှာ ထူးထူးခြားခြား ထောင်ထောင်မောင်းမောင်းနဲ့ ခန့်ခန့်ငြားငြား ကိုယ်လုံးတော် အရပ်တော် ရှိမယ်ထင်ပါတယ်။ ရိုးရိုးလူတွေနဲ့ အလွန်ကွာခြားအောင် အရပ်အမောင်း ကိုယ်လုံးကိုယ်ထည် မရှိနိုင်ပါဘူး။ မကွာခြားဘူးလို့ ယူဆစရာ အထောက်အထားတွေ ကျန်းဂန်တွေထဲမှာ အမြောက်အများပါပါတယ်။\nကျမ်းတခုမှာက ဘုရားရှင်ရဲ့ အရပ်တော်ဟာ အတောင်ရှစ်ဆယ် ရှိတယ် လို့ဆိုထားပါတယ်။ အဲဒီကျမ်းကို ပျင်းလို့ အကျိုးလဲမရှိလို့ မရှာပြတော့ပါဘူး။ ဒီမှာပြောချင်တာက အဲဒီ ပါဠိကျမ်းဂန်တွေမှာပါတဲ့ အတောင် တို့ အလံ တို့ ယူဇနာတို့ ဆိုတာတွေက –\n(၁) ဖေါ်ပြထားတဲ့ ကျမ်းတနေရာနဲ့တနေရာမှာ အတိုင်းအတာချင်းမတူကြဘူး။ အဲဒါကြောင့် အရင်ကျမ်းဂန်ထဲကဟာတွေကို ဒီကနေ့ တိုင်းတာတွက်ချက်ကြည့်တော့ တယူဇနာက်ိုပဲ တချို့နေရာမှာ ရှစ်မိုင်ကျော်ကျော်နဲ့ တချို့နေရာမှာ ဆယ့်နှစ်မိုင်နီးပါးဖြစ်နေတာ။\n(၂) အဲဒီဝေါဟာရတွေကို ကောက်ယူရပုံချင်းလဲ မတူကြဘူး။ ဥပမာ အတောင် ဆိုတာကို တချို့က သံတောင် (၁၂လက်မခန့်) တချို့က လက်သမားတောင် (၁၈လက်မခန့်) တချို့က မိုက်(၆လက်မခန့်) တချို့က လက်သမားမိုက်(၄လက်မခွဲခန့်) တချို့က လက်သစ် ( ဒသမရှစ်လက်မခန့်) လို့ အမျိုးမျိုးကောက်ယူကြောင်း ကြားဘူးပါတယ်။\n(၃)အရေအတွက် အတိုင်းအတာ အချင်အတွယ်တွေကို ကျမ်းဂန်တွေထဲတွေ့ရရာမှာ အမြောက်အများက နဲကြောင်း များကြောင်း တင်စားရေးသားထားတာ တွေသာဖြစ်ပါတယ်။ ဥပမာ သာဝထ္ထိမှာ လူဦးရေ ကိုးကုဋေရှိတယ်ဆိုတာမျိုး (တကယ်တော့ အဲဒီခေတ်ကလူဦးရေနဲ့တွက်ရရင် အိန္ဒိယ တိုက်ငယ်တခုလုံးတောင် ကိုးကုဋေမှ ပြည့်ပါ့မလားပဲ)။ ဥပမာ မြတ်စွာဘုရားတောထွက်တော့ ဗိုလ်ခြေတထောင်ဖွင့်မှရတဲ့ (…အောင်အလွန်လေးလံတဲ့) တံခါးကြီး အလိုအလျှောက်ပွင့်သွားတာမျိုး။ တံခါးတချပ်ကို လူတစ်ထောင် ဝိုင်းပြီးတွန်းရွေ့ဘို့ ဘယ်လိုမှမဖြစ်နိုင်ပါဘူး။ လူအများကြီး(လေးငါးရှစ်ယောက်) ဝိုင်းဖွင့်မှရတဲ့တံခါးလို့သာ ဆိုလိုဟန်ရှိပါတယ်။\nဒီမှာတော့ ဘုရားကိုယ်တော်သည် လူရိုးရိုးနဲ့သိပ်မကွာဘူးဆိုလျှင် ဘုရားသွားတော်သည် လူရိုးရိုးရဲ့သွားတော်နဲ့ သိပ်မကွာနိုင်ပါဘူး။ ကွာနေရင် ကိုယ့်သဒ္ဓါလေးလဲ မပျက်ချင်ရင် – ဘုရားသွားတော်ကို ရည်မှန်းပြီး တခုခုကို ထုဆစ်ကိုးကွယ်ထားတာ လို့သာ ယူဆရုံရှိပါတယ်။\nတကယ်တော့ ဘုရားရှင်အစစ်ကို မမီလိုက်လို့ ကြည်ညိုကိုးကွယ်ခွင့်မရလိုက်တဲ့ ကျုပ်တို့နောက်လူတွေအဖို့မှာ လက်ရှိကြည်ညိုစရာတွေဖြစ်တဲ့ ဓါတုစေတီ(စွယ်တော် ဆံတော် ဓါတ်တော်) ဥဒိဿက စေတီ(ရုပ်ပွားတော်များ၊ဆင်းတုတော်များ) ပရိဘောဂစေတီ(ရွှေတိဂုံကဲ့သို့ ဓါတ်တော်ဌာပနာရာစေတီများ) ကို –\nကြည်ညိုပူဇော်ကြရာမှာ အဲဒါတွေက “အထိမ်းအမှတ်သက်သက်” သာဖြစ်ပြီး အဓိက က ဘရားရှင်ရဲ့ ဂုဏ်တော်ကို ရည်မှန်းပူဇော်ရတာ သာဖြစ်ပါတယ်။ ကျုပ်တို့ဘာသာက ရုပ်ထုဆင်းတု ကိုးကွယ်တဲ့ (ဟိန္ဒူကဲ့သို့) ဘာသာမျိုးမဟုတ်ပါဘူး။ အဲသည်လိုနားလည်ရင် သွားတော်ပုံကြီးကြီးသေးသေး ရုပ်တုတော်လှလှ မလှလှ စေတီတော်မြင့်မြင့်မမြင့်မြင့် အရေးမကြီးတော့ပါဘူး။ အဲဒါတွေက အကာ တွေပါ…။\nဒီကွန်မင့်ကို တော်တော်သတ္တိမွေးပြီး ရေးရပါတယ်။ ဒါကြောင့် ဖတ်မိတဲ့သူများ ဖြစ်နိုင်ပါက မကြိုက်ရင်မကြိုက်ကြောင်း ပြန်ပြောစေလိုပါတယ်။ (ဒါမှဒီလူကြီးနောင်ကျဉ်သွားမှာ)\nကြိုက်တယ် ဦးပါလေရာ..စွယ်တော်” ပွါး” ပါဆိုမှ…….\nတခြားသူတော့ မသိဘူး ကျွန်တော်တော့ ကြိုက်ပါတယ် ပါလေရာကြီးရဲ့\nအပေါ်က susunosuki လိုလဲ တစ်ခါတစ်လေတော့ စဉ်းစားမိတယ် တစ်ခါမှတော့ သူလို မမေးဖြစ်ဘူးပေါ့\nအပြောမတတ်လို့ foul သွားပါတယ်။\nပြောလိုရင်းက မကြိုက်ရင် မကြိုက်တဲ့အကြောင်း dislike ပေးဘို့ပါ။ ဒါမှ အနီဘယ်လောက် ရတယ်ဆိုတာကြည့်ပြီး ဒါမျိုး ဆက်ရေးသင့်မရေးသင့် ချိန်ဆချင်လို့ပါ။ မကြိုက်သူများတဲ့ကြားက ဒါမျိုးဇွတ်ရေးရင် ကောင်းကျိုးထက် ဆိုးကျိုးများမှာ မို့ပါဗျာ …။\nသင့်လျှော်တဲ့ ကြောင်းကျိုးပြချက်တွေနဲ့မို့ (ကိုယ်ဖတ်ရှု့လေ့လာထားတာတွေနဲ့လည်း ကိုက်ညီလို့) သဘောကျပါတယ်။ သဒ္ဒါတရားကို မှန်မှန်ကန်ကန် ဖြစ်ပေါ်စေလို့ ကောင်းကျိုးတွေရစေတာမို့ ရေးသင့်တယ်လို့ ထင်ပါတယ်။ Like Dislike အနီအစိမ်းတွေကလည်း ပေးပြီးပျောက်သွားတတ်လို့ ကွန်မန့်နဲ့ပဲ ထောက်ခံလိုက်ပါတယ်။\nတချို့သတင်းအချက်အလက်တွေ၊ ရေးသားသုံးနှုံး ပြောဆိုမှုတွေဟာ သူ့ခေတ် သူ့အခါနဲ့တော့ ဆိုလိုရင်းကို နားလည်ကြပေမယ့် နောင်နှစ်ပေါင်း ရာထောင်ချီတဲ့အခါမှာ နှောင်းလူတွေအတွက် သဘောပေါက် နားလည်မှု လွဲသွားနိုင်တာလေးတွေရှိတတ်ပါတယ်။\nဥပမာ – ခုခေတ် ဘုရားစေတီပုထိုး ထီးတော်တင်တဲ့ ကိစ္စတို့၊ ဌာပနာ တဲ့ကိစ္စတို့မှာ တခါတလေ အခမ်းအနားကို ကြီးကျယ် ခမ်းနားစေဖို့အတွက် လူတွေက နတ်ဝတ်စုံ၊ ဗြဟ္မာဝတ်စုံတွေဝတ်ပြီး လိုက်ပါဆောင်ရွက်ပေးရပါတယ် ။ အဲဒီလို အခမ်းအနားမျိုးကို သတင်းတွေထဲမှာ သတင်း အဖြစ် ရေးသားဖေါ်ပြတဲ့အခါ နတ်၊ ဗြဟ္မာများခြံရံလျက်လို့ပဲ သုံးနှုံးကြပါတယ်။ ဘယ်သတင်းမှာမှ နတ်ဝတ်စုံ၊ ဗြဟ္မာဝတ်စုံ ဝတ်ဆင်ထားသော လူများခြံရံ လိုက်ပါလျက်လို့ မရေးကြပါဘူး။ အခုခေတ် လူတွေကတော့ ဒါကို နားလည်ပါတယ်။ ဒီရေးသားချက်ဟာ တကယ့် နတ်တွေ၊ ဗြဟ္မာတွေကို ဆိုလိုတာ မဟုတ်ဘူး ဆိုတာ အားလုံးသိကြပါတယ်။\nဒါပေမယ့် ဒီအရေးအသား အသုံးအနှုန်းနဲ့ သတင်းဖေါ်ပြချက်ကို နောင် နှစ်ပေါင်း ၁၀၀ဝ လောက် ကြာလို့ အဲဒီခေတ် မှာရှိမယ့် လူတွေက ဖတ်ကြည့်လိုက်ရင် အဓိပ္ပါယ် တမျိုးဖြစ်ကောင်းဖြစ်နေနိုင်ပါတယ်။\nဒါကြောင့် လွန်ခဲ့တဲ့ နှစ်ပေါင်း ၂၀၀ဝ ကျော်က ဗုဒ္ဓခေတ်က အကြောင်းအရာတွေကို ကိုယ်ပိုင်ဉာဏ်နဲ့ စဉ်းစားချင့်ချိန် လက်ခံရမှာပါ။ ကိုယ်က သမိုင်းကို ဖေါ်ထုတ်နေတဲ့သူ မဟုတ်ရင်တော့ ဒီအကြောင်းအရာ\nတွေကို မဟုတ်ဘူး၊ ဟုတ်တယ် အငြင်းပွားနေဖို့ တာဝန်မရှိပါဘူး။ ကိုယ့်ခေတ်မှာ ရေးသားဖေါ်ပြ\nပြောဆို သုံးနှုံးနေတဲ့ အကြောင်းအရာတွေကလဲ နောင်နှစ်ပေါင်း ၁၀၀ဝ ကျော် ၂၀၀ဝ လောက်မှာ အလွဲလွဲအမှားမှား အဓိပ္ပါယ်ကောက် ယူသွားနိုင်တာပဲလေ။ အဲဒီခေတ်ကလူတွေ သူ့ဟာသူ ချင့်ချိန်ပြီး ယုံကြပါလိမ့်မယ်။ သိပ်အစွန်းမရောက်ကြဖို့ပဲ အရေးကြီးပါတယ်။